Tim francuskih naučnika primenio je po prvi put na čoveka indeks koji se koristi da bi se odredilo mesto neke vrste u lancu ishrane.\nRezultati njihove analize pokazali su da je, suprotno očekivanjima, čovek daleko iza velikih mesoždera planete. Imajući u vidu njegov način ishrane, čovek se ne može smatrati "superiornim" predatorom.\nŠtaviše, bliži je inćunu ili svinji, nego tigru ili ajkuli, ističu naučnici čija je studija obavljena u Analima Nacionalne akademije nauka (PNAS). Da bi došli do ovog "poražavajućeg" zaključka, francuski istraživači su primenili indeks koji se često koristi u ekologiji i na većinu kopnenih i vodenih životinjskih vrsta, ali dosad nikad na ljudima.\nPomenuti indeks, tzv. "trofični nivo", dovodi u vezu podatke koji se tiču načina ishrane pojedinih vrsta kako bi se odredilo njihovo mestu u lancu ishrane. Da bi izračunali trofični nivo čoveka - Human trophic level (HTL), stručnjaci su analizirali podatke organizacije za hranu i poljoprivredu Ujedinjenih nacija (FAO), prikupljene u periodu izmedju 1961. i 2009.\n"Značaj ovog indeksa je veoma važan, jer omogućava bolje razumevanje odnosa između vrsta (kao što su odnosi predator-plen) i kretanja unutar ekosistema", navodi se u saopštenju Ifremera, jedne od naučnih institucija koja je učestvovala u ovom istraživanju.\nDaljom analizom HTL-a, naučnici su izdvojili pet velikih grupa zemalja na osnovu njihovih prehrambenih navika. Pokazalo se tako da je Burundi, čija se ishrana u 97 odsto sastoji od biljaka, ima najniži trofički nivo (2,04), a da je Island "najmesožderskija" nacija na svetu (2,54) zbog posebno velikog dela ribe u ishrani.\n"Ovaj rast pokazuje da ishrana čoveka ima veći uticaj na ekosistem", navodi se u izveštaju Ifremera koji ističe značaj ovakvih studija za bolje razumevanje uticaja ishrane na sposobnost ljudi da u bliskoj budućnosti ishrani devet milijardi stanovnika.\nštetnost mesa meso zdravlje ishrana sirova hrana biljke vegan veganstvo vegeterijanac čovek ljudi mesojedi biljojedi


29-11-2020 19:29 Srbija Politika\n"Vlada Srbije odučila je da povuče odluku o proterivanju ambasadora Crne Gore", izjavila je predsednica Vlade Srbije Ana Brnabić posle sastanka sa predsednikom Srbije Aleksandrom Vučićem i ministrom inostranih poslova Srbije Nikolom Selakovićem.\nTarzan Milošević (Foto: Jutjub)\nBrnabić je na konferenciji za medije istakla da je takva odluka doneta na inicijativu Vučića, a posle konsultacija sa Srbima iz Crne Gore.\n"Srbija će još večeras, unilateralno, povući odluku o proterivanju ambasadora Crne Gore", saopštila je nakon sastanka sa predsednikom i ministrom spoljnih poslova, Brnabić.\n"Predsednik Vučić pozvao je mene i ministra Selakovića na razgovor da se konsultujemo oko odluke vlade. On razume i podržava ovu odluku, jer je u skladu sa Bečkom konvencijom, i protokolima. Ali, nam je rekao da su konvencije važne, ali da su život i naše prijateljstvo sa Crnom Gorom važnije", prenela je Brnabić.\nU želji da Srbija pruži još jednom ruku saradnje i prijateljstva, jer je bilo dosta sukoba u regionu, Vučić je zamolio predstavnike vlade da preispitaju tu odluku.\n"Konsultovali smo i predstavnike srpskog naroda u Crnoj Gori, koji su ovu odluku podržali. Srbija će unilateralno, jednostrano povući još večeras odluku o proterivanju ambasadora Crne Gore u Srbiji", rekla je Brnabić.\nPredsednik Srbije Aleksandar Vučić sastao se ranije sa predsednicom Vlade Srbije Anom Brnabić i ministrom spoljnih poslova Srbije Nikolom Selakovićem povodom najnovijih dešavanja u odnosima sa Crnom Gorom.\nPredsednik, predsednica Vlade i ministar inostranih poslova razmotrili su i druge spoljnopolitičke teme, pre svega odnose sa zemljama u regionu.\nSastanak je usledio dan nakon što je Crna Gora proglasila ambasadora Srbije Vladimira Božovića personom non grata u toj zemlji, zbog, kako je obrazloženo, kontinuiranog mešanja u unutrašnja pitanja Crne Gore.\nSrbija je sinoć odgovorila recipročnom merom, uskraćujući gostoprimstvo ambasadoru Crne Gore Tarzanu Miloševiću.\nPredsednik je sastanak zakazao u želji da se spuste tenzije, saznaje Tanjug, u skladu s njegovom regionalnom politikom, koja se uvek držala ideje da Srbija mora da vodi računa da ne otežava položaj Srba u zemljama regiona.\nDa li sledi vađenje krvavih noževa iz leđa Srbije, saznajte OVDE.\nVLADIMIR PREBIRAČEVIĆ UPOZORAVA: Đukanović ne odustaje od svoje bezbožničke ideje, ali zaboravlja jedan detalj\nNiko u „srpskom i ruskom svetu“ nije mogao tako da ujedini jedan narodni pokret protiv sebe kao on\nZLA KORONA: Evo kako utiče na kožu, a nošenje maske nema veze sa tim


PARLAMENT FBiH ODOBRIO VLADI REBALANS BUDŽETA- UVEĆANJE ZA 116 MILIONA KM\nOvogodišnji budžet Federacije Bosne i Hercegovine rebalansom je uvećan za 116,1 miliona KM i nova budžetska cifra je 1.862.962.000 KM.\nTakav prijedlog Federalne vlade danas je potvrdio Parlament, tačnije Dom naroda pošto ga je jučer odobrio i Predstavnički dom.\nS obzirom na to da su ga odobrila oba ta parlamentarna nivoa, rebalansirani budžet može biti objavljen u Službenim novinama.\nRebalans je jedan od bitnih uvjeta za četvrtu tranšu Federaciji na osnovu stand-by aranžmana koji je Bosna i Hercegovina postigla s Međunarodnim monetarnim fondom.\nČinjenicu da je dosadašnji budžetski iznos uvećan, federalni ministar finansija Vjekoslav Bevanda obrazlaže, između ostalog, boljim prilivom novca – prihoda od poreza na dobit i dividendi od poslovanja javnih preduzeća.\nNjegova generalna ocjena je da ‘ovo ipak nije revolucija nego stabilizacija’ i omogućavanje mirnih finansijskih prilika Federaciji do kraja godine. To znači stabilnost penzionog sistema, odnosno redovnu isplatu penzija do konca 2010.\nObrazlažući u Parlamentu detalje, Bevanda je naveo uvećanje transfera Fondu za penzijsko-invalidsko osiguranje za 98 miliona KM, kao i izdvajanja za invalidnine, koja su zajedno s transferom za dobitnike ratnih priznanja uvećana za 27,2 miliona KM. Od toga se 26,5 miliona KM uvećanja odnosi na invalidnine.\nRebalansiranim budžetom umanjene su tekuće rezerve te ukupni izdaci za brutoplaće i naknade, gdje umanjenje iznosi 3,4 miliona KM.\nIako Zakon o pravima demobiliziranih boraca više ne postoji, 2,3 miliona KM predviđeno je ovim rebalansom za raniji dug toj boračkoj kategoriji.\nBevandina napomena je da je Vlada uspjela izbjeći visinu umanjenja koju su joj sugerirali međunarodni finansijski partneri za naknade dobitnicima najvećih ratnih priznanja.\nMinistar finansija insistira da i niži nivoi vlasti, kantoni, moraju postići uštede da bi dobili novac iz četvrte tranše aranžamana s MMF-om.\nPošto Bosanskopodrinjski, Posavski pa i Livanjski kanton nisu više u stanju ni sklapati kreditne aranžmane, njima su Vladinim rebalansom predviđeni grant transferi iz federalnog budžeta jer jedino tako mogu postići održivost, napominje Bevanda.\nUporedo s rebalansom, delegati Doma naroda odobrili su kao i jučer njihove kolege iz Predstavničkog doma izmjene Zakona o izvršenju federalnog budžeta usklađene s novim budžetskim iznosom.\n← LAZA VIDAKOVIĆ – KIDNAPOVANI ODBORNIK NAŠE STRANKE: Bilo je to kao u akcionim filmovima\nUEFA POVEĆALA NAGRADE ZA UČESNIKE LIGE PRVAKA →\nBiH 'raj' za švercere zlatom\n27/05/2012 Mirza Musanovic\t0\nGorivo u FBiH poskupljuje za pet feninga\n05/02/2013 Mirza Musanovic\t0\nBolonjci mogu aplicirati na poslove u državnoj službi


Nintendo radi na savitljivom upravljaču za Switch | PC Press\nNintendo radi na savitljivom upravljaču za Switch\n9. septembar 2019. Milan Živanović\nIzgleda da Nintendo brine da kontrolori za Switch Joy-Con nisu dovoljno fleksibilni, pa je zbog toga pre nekog vremena podneo zahtev za odobrenje patenta koji govore o daleko savitljivijim upravljačima.\nTako bi novi upravljači mogli da se savijaju u svim pravcima, što, kako se čini, neće uticati na funkcionalnost koja ostaje neizmenjena. Najveća promena je u vezi sa fleksibilnošću ploče koja služi za povezivanje elektronskih komponenti, budući da će i sama morati da bude savitljiva, što podrazumeva pronalaženje rešenja koja neće uticati na ostale komponente.\nNije poznato da li Nintendo planira da fleksibilne upravljače uključi u sledeću konzolu ili Switch, iako je zahtev za odobrenje patenta predat još u februaru 2018. godine, ali je sigurno da Nintendo radi na velikim promenama kada je u pitanju Joy-Con dizajn.\nTagovi: Joy-Con, nintendo, switch\n← Joker malver: Špijuniranje preko SMS poruka\nDaimler počeo sa testiranjem autonomnih kamiona na otvorenim putevima →


Poletio najveći dvomotorni putnički avion - BIGportal.ba\n26 Januara, 2020 26 Januara, 2020 0103\nPredstavnik nove generacije širokotrupnih letelica Boing 777 X, uspešno je izveo svoj prvi let.\nTako je doneo malo dobrih vesti američkoj kompaniji, koja je pretrpela teške udarce zbog rušenja dva aviona 737 maks prošle godine.\nPrvi let je deo testova koji će biti održžani u cilju dobijanja bezbednosnih dozvola i odobrenja, koja će sigurno biti još oštrija imajući u vidu situaciju sa modelima „737 Maks“, koji su prizemljeni još od marta nakon dva pada tih letelica u kojima je poginulo 346 ljudi, javlja CNBC.\nBoing“ se nadao da ce 777 X“, predstavljen na „Dubai eršouu“ 2013. godine, poleteti još prošle godine, ali se kompanija suočila sa odlaganjima zbog problema u proizvodnji motora GE9 eks“, najvećih avionskih motora na svetu.\nNajveći dvomotorni avion ikada napravljen ima raspon krila od neverovatnih 71,6 metara i malo je duži od legendarnog grbavog džambo-džeta“, koji polako izlazi iz upotrebe, jer se avio-kompanije pre odlučuju za dvomotorne letelice zbog manje potrošnje goriva, prenosi RTS.\n777 X“, koji košta 422,2 miliona dolara, mada kompanije često dobijaju popuste, može da primi 426 putnika.\nMeđutim, narudžžbine za letelicu su se smanjile, a nekoliko avio-kompanija potpisalo je ugovore sa rivalskim Erbasom“ o kupovini A321 Eks-El-Er“.\nBoing“ je do kraja trećeg kvartala prošle godine imao 344 porudžbina.


Priredba čajetinskih osnovaca povodom Savindana\nTradicionalni proizvodi Prodavnica široke potrošnje Atelje Lekovito bilje Prodavnica odeće Prodavnica obuće Cvećara Zlatara Građevinski materijal Tradicionalni prehrambeni proizvodi Mesara Gvožđara\n» Priredba čajetinskih osnovaca povodom Savindana\n"Naučite pjesan, to je izbavljenje!“... Ovim rečima čajetinski osnovci podsetili su publiku u sali Doma kulture u Čajetini na značaj i zasluge prvog srpskog prosvetitelja i učitelja Svetoga Save.\nObeležavanje i proslavljanje imena svetitelja Save počelo je u prostorijama Osnovne škole “Dimitrije Tucović“ u Čajetini molitvom i rezanjem slavskog kolača. Prisustvovali su direktorka škole, nastavnici, predstavnici lokalne zajednice i učenici.\nNakon toga, pred punom salom Doma kulture učenici su pokazali na koji način se susreću sa likom i delom Svetoga Save. Za ovu priliku pripremljena je prigodna priredba koja se sastojala iz dramskog dela, recitala i muzičkog dela. Priredba je nastala entuzijazmom i voljom četvoro nastavnika. Dramski deo pripremila je nastavnica Srpskog jezika Jelena Stanojević, koja je uz pomoć učenika prilagodila tekstove različitih autora koji su pisali o Svetome Savi. Recital i kostimi iznedreni su radom Jagode Jeremić, nastavnice Srpskog jezika, koja vodi Recitatorsku sekciju. Muzička podloga zasluga je nastavnika Muzičke kulture Marka Kutlešića, koji je dirigovao pri izvedbi himne, i Aleksandra Đuričića, nastavnika Verske nastave, koji je hor i solo izvođača naučio pesmu „Svjati Bože“. Poslednji u nizu talentovanih učenika nastupili su članovi školice folklora „Zlatiborska radost“, kao i učenici škole koji su članovi KUD-a.\nU holu Doma kulture, u organizaciji nastavnce Likovne kulture Danice Jevtić Šišović, postavljena je prodajna izložba radova učenika koji pohađaju Likovnu sekciju.\nJoš jednom su osnovci zadivili publiku neobičnom predstavom i pokrenuli prisutne na razmišljanje o očuvanju nasleđa, moći znanja kao jedinog pravog bogatstva koje čovek poseduje i značaju obrazovanja kao jedinog pravog puta ka svetloj budućnost, puta Svetoga Save.\nZlatiboska radost - Savindan\nLiterarni konkurs povodom 25. dečjeg festivala "Deca među narcisima"\nDom kulture- kulturni i zabavni program za jun\nDom kulture- program za februar- jedna kupljena ulaznica važi za dve osobe\nDom kulture Čajetina- program za mart\nDom kulture Čajetina- program za oktobar


Protest EU: Zadržavamo pravo da odgovorimo na sankcije Rusije - 03.05.2021, Sputnik Srbija\nEvropska unija izrazila je protest stalnom predstavniku Rusije u vezi sa uvođenjem sankcija građanima EU i ograničenjima protiv neprijateljskih zemalja na ruskoj... 03.05.2021, Sputnik Srbija\nTakođe je istaknuto da Evropska unija zadržava pravo da odgovori na sankcije Moskve protiv evropskih diplomata.U izjavi se dodaje da će formiranje ruskog spiska „neprijateljskih zemalja“ i proterivanje čeških diplomata imati negativan uticaj na odnose EU sa ruskom vladom.„Generalni sekretari (službe za spoljne poslove EU Stefano Sanino i Evropske komisije Ilze Juhanson) podsetili su na proterivanje čeških diplomata od strane Rusije i na nameru Rusije da (formira spisak) neprijateljskih država, izrazivši ozbiljnu zabrinutost zbog kumulativnog efekta ovih poteza na bilateralne odnose“, ističe se u dokumentu.Protest OEBS-aLideri Parlamentarne skupštine OEBS-a (PS OEBS) takođe su izrazili zabrinutost zbog odluke Rusije da uvede sankcije građanima država-članica EU kojima je zabranjen ulazak u Rusiju. Oni su pozvali Moskvu da preispita ovu meru kao neodgovarajuću „interesima multilateralne saradnje i dijaloga“, navodi se u saopštenju te organizacije.„Zabrana ulaska u Rusiju predsedniku Evropskog parlamenta i drugim visokim zvaničnicima, uvedena sa svom očiglednošću kao odgovor na slične sankcije predstavnicima Rusije, ne odgovara interesima multilateralne saradnje i dijaloga. PS OEBS je tokom dugog niza godina dosledno osuđivao upotrebu sankcija prema parlamentarcima i diplomatama. Pri tome su predstavnici Rusije među najvatrenijim kritičarima takvih ograničenja. Pozivamo Moskvu da preispita sankcije uvedene protiv EU, koje ne vode ničemu, već samo pogoršavaju tenzije, komplikuju dijalog i blokiraju postizanje međusobnog razumevanja“, ističe se u zajedničkoj izjavi predsednika PS OEBS-a Pitera Baunesa i predsedavajućeg, zamenika predsedavajućeg i izvestioca Generalnog odbora OEBS-a za demokratiju, ljudska prava i humanitarna pitanja, Kirijakosa Hadžijanija, Mihaela Georga Linka i Kari Henriksen. Ministarstvo spoljnih poslova Rusije saopštilo je 30. aprila da Rusija zabranjuje ulazak u zemlju za osmoro državljana zemalja Evropske unije i predstavnika njenih zvaničnih struktura kao odgovor na sankcije.Pročitajte još:\nevropa, svet, vesti, evropska unija (eu), sankcije, rusija\n18:52 03.05.2021 (Osveženo: 01:13 26.08.2021)\nEvropska unija izrazila je protest stalnom predstavniku Rusije u vezi sa uvođenjem sankcija građanima EU i ograničenjima protiv neprijateljskih zemalja na ruskoj teritoriji, izrazivši zabrinutost zbog posledica ovih postupaka za bilateralne odnose.\n„Ambasador Čižov obavešten je da zemlje i institucije EU potpuno odbacuju i osuđuju odluke o uvođenju sankcija“, navodi se u izjavi koju je objavila služba za spoljnu politiku EU nakon razgovora sa stalnim predstavnikom Rusije u EU Vladimirom Čižovom.\nTakođe je istaknuto da Evropska unija zadržava pravo da odgovori na sankcije Moskve protiv evropskih diplomata.\nU izjavi se dodaje da će formiranje ruskog spiska „neprijateljskih zemalja“ i proterivanje čeških diplomata imati negativan uticaj na odnose EU sa ruskom vladom.\n„Generalni sekretari (službe za spoljne poslove EU Stefano Sanino i Evropske komisije Ilze Juhanson) podsetili su na proterivanje čeških diplomata od strane Rusije i na nameru Rusije da (formira spisak) neprijateljskih država, izrazivši ozbiljnu zabrinutost zbog kumulativnog efekta ovih poteza na bilateralne odnose“, ističe se u dokumentu.\nLideri Parlamentarne skupštine OEBS-a (PS OEBS) takođe su izrazili zabrinutost zbog odluke Rusije da uvede sankcije građanima država-članica EU kojima je zabranjen ulazak u Rusiju. Oni su pozvali Moskvu da preispita ovu meru kao neodgovarajuću „interesima multilateralne saradnje i dijaloga“, navodi se u saopštenju te organizacije.\n„Zabrana ulaska u Rusiju predsedniku Evropskog parlamenta i drugim visokim zvaničnicima, uvedena sa svom očiglednošću kao odgovor na slične sankcije predstavnicima Rusije, ne odgovara interesima multilateralne saradnje i dijaloga. PS OEBS je tokom dugog niza godina dosledno osuđivao upotrebu sankcija prema parlamentarcima i diplomatama. Pri tome su predstavnici Rusije među najvatrenijim kritičarima takvih ograničenja. Pozivamo Moskvu da preispita sankcije uvedene protiv EU, koje ne vode ničemu, već samo pogoršavaju tenzije, komplikuju dijalog i blokiraju postizanje međusobnog razumevanja“, ističe se u zajedničkoj izjavi predsednika PS OEBS-a Pitera Baunesa i predsedavajućeg, zamenika predsedavajućeg i izvestioca Generalnog odbora OEBS-a za demokratiju, ljudska prava i humanitarna pitanja, Kirijakosa Hadžijanija, Mihaela Georga Linka i Kari Henriksen.\nMinistarstvo spoljnih poslova Rusije saopštilo je 30. aprila da Rusija zabranjuje ulazak u zemlju za osmoro državljana zemalja Evropske unije i predstavnika njenih zvaničnih struktura kao odgovor na sankcije.


Ministar odbrane Srbije Aleksandar Vulin je u razgovoru sa ministrom odbrane Grčke Evangelosom Apostolakisom istakao da je stvaranje "velike Albanije" najveća bezbjednosna prijetnja Srbiji i regionu.\nVulin je rekao da je za Srbiju formiranje takozvane "vojske Kosova" apsolutno neprihvatljivo i predstavlja opasnost za cijeli region.\nOn je naglasio da je, u skladu sa Rezolucijom 1244 Savjeta bezbjednosti UN, Kfor jedini garant bezbjednosti na prostoru Kosova i Metohije, saopšteno je iz Ministarsva odbrane Srbije.\nVulin je istakao da je Srbija zahvalna Grčkoj za kontinuiranu podršku u očuvanju teritorijalnog integriteta i suvereniteta Srbije na Kosovu i Metohiji, što je potvrda iskrenog prijateljstva dvije zemlje i dva naroda.\nOn je rekao i da Srbija podržava politiku Grčke, kao i Prespanski sporazum postignut između te zemlje i Sjeverne Makedonije.\nApostolakis, koji je prisustvovao vojnoj paradi u Nišu, čestitao je Vulinu na impresivnom prikazu koji su izveli pripadnici vojske i policije Srbije.\nOn je potvrdio podršku Grčke teritorijalnom suverenitetu i integritetu Srbije i pohvalio mudru politiku predsjednika Srbije Aleksandra Vučića u rješavanju pitanja Kosova i Metohije i izrazio očekivanje da će biti pronađeno kompromisno rješenje.\nSagovornici su razmotrili trenutnu saradnju u oblasti odbrane i saglasili se da postoji prostor za njeno unapređenje, a kao najznačajnije oblasti saradnje istakli su održavanje zajedničkih vježbi.\nIstaknut je značaj učešća Vojske Srbije u borbenoj grupi "Helbrok" (HELBROC), gdje je Grčka vodeća nacija, u okviru koje će Vojska Srbije od sljedeće godine uzeti aktivno učešće, a za predstojeći period planirano je zajedničko učešće na vježbama "Mileks" i "Talos".\nNa sastanku je upućen poziv da se grčki oficiri školuju u srpskim vojnim školama.\n"Postoje i drugi savezi"\nVulin: Ukoliko EU ne želi Srbiju, ima ko je želi\nVulin: Ako se bude rješavalo albansko nacionalno pitanje, i Srbi će riješiti svoje\n4356 glasova 73%


U svetu svako treće dete nije prijavljeno po rođenju | EurActiv Srbija\nU svetu svako treće dete nije prijavljeno po rođenju\nObjavljeno : 13.12.2013.\t Tweet\nSvako treće dete u svetu nema regulisan status pošto nije po rođenju upisano u matičnu knjigu rođenih, pokazao je izveštaj Fonda UN za decu (UNICEF). Prema izveštaju, gotovo 230 miliona dece mlađe od pet godina uopšte nije upisano u matične knjige rođenih, što ih ometa u ostvarivanju prava i izlaže zloupotrebi, jer zvanično ne postoje u sistemu. U zemaljama Zapadnog Balkana stopa upisa dece u matične knjige rođenih je vrlo visoka i u Srbiji iznosi 99%.\n"Izvod iz matične knjige rođenih je više od prava, to je način da društvo prizna identitet i postojanje deteta", rekla je zamenica izvršnog direktora UNICEF-a Geta Rao Gupta. "To garantuje deci da neće biti zaboravljena ili žrtve diskriminacije", dodala je ona.\nBez izvoda iz matične knjige rođenih u nekim zemljama nije moguće upisati školu ili se kandidovati na izborima. To, takođe, otežava pristup zdravstvu, izdavanju pasoša ili vozačke dozvole. Utvrđivanje godina starosti je takođe vrlo važno u borbi protiv regrutovanja dece vojnika.\nKada dođe do razdvajanja dece i roditelja tokom prirodnih katastrofa ili sukoba vrlo je teško ponovo decu spojiti sa porodicom ako ne poseduju izvod iz matične knjige rođenih.\nPrema izveštaju UNICEF-a kojim je obuhvaćena 161 zemlja, samo 60% odojčadi je 2012. prijavljeno na rođenju.\nU zemljama sa prihodom po stanovniku iznad 6.000 dolara procenat dece upisane u matične knjige rođenih je obično iznad 80%.\nStopa upisa u matičnu knjigu rođenih je posebno mala u zemljama Azije i podsaharske Afrike i kreće se od 3% u Somaliji i 4% Liberiji do 27% u Pakistanu i 28% u Demokratskoj Republici Kongo.\nIzveštaj je pokazao da se deci, čak i kada ih roditelji prijave, ne izdaje nikakava potvrdu o upisu pošto je izdavanje dokumenta skupo. U južnoj i istočnoj Africi samo polovina prijavljene dece ima i izvod iz matične knjige rođenih.\nPrema podacima UNICEF-a, deca koja nisu upisana u matične knjige često su ona deca koja su već žrtve nejednakosti i diskriminacije - deca iz određenih etničkih zajednica, iz ruralnih područja i siromašnih porodica. Takođe, manje su šanse da vanbračna deca budu prijavljena.\n"Preporučujemo univerzalan, besplatan i poverljiv sistem prijavljivanja", rekla je Geta Rao Gupta.\nUNICEF je pokrenuo više inicijativa kako bi podstakao prijavljivanje dece u nekim zemljama i oblastima, poput Kosova i Ugande.\nU Srbiji stopa dece upisane u matičnu knjigu rođenih iznosi 99%, jednaka je za dečake i devojčice i za gradske i seoske sredine. Nešto je niža u siromašnim domaćinstvima gde iznosi 97% i u prvoj godini deteta 89%.\nPrema izveštaju, u slučaju dece mlađe od 5 godina koja nisu prijavljena, u Srbiji oko 60% majki nije znalo kako da prijavi dete.\nU Bosni i Hercegovini i Makedoniji stopa upisa dece u matične knjige iznosi 100%, a u Crnoj Gori i Albaniji 99%. Trend nešto niže stope prijavljivanja dece u siromašnim domaćinstvima i u prvoj godini deteta beleži se uglavnom i u tim zemljama.\n: Godišnje 15.000 napuštene dece u bivšim komunističkim zemljama


Najviše preporuka za Ministarstvo finansija\nKako se navodi, svega šest preporuka se vode kao rešene, a tri kao delimično rešene u 2017. godini.\nNovo izdanje "Sive knjige" sadrži sto odabranih preporuka, a od tog broja 20 se prvi put pojavljuje u ovom izdanju i sutra će biti predstavljene u Skupštini grada Beograda.\nKao i ranije, najveći broj preporuka se odnosi na Ministarstvo finansija (33) i Ministarstvo zdravlja (13) koji su ujedno bili i najaktivniji tokom prethodne godine, ocenjuje NALED.\nMeđutim, kako kažu, još jednu godinu u nizu Ministarstvo privrede, Ministarstvo pravde i Ministarstvo poljoprivrede nisu doprineli smanjenju birokratije rešavanjem preporuka iz "Knjige" što je, kako kažu u ovom udruženju, posebno važno istaći za resor privrede kojem je broj preporuka dupliran u novom izdanju.\n"Interesantno je, a za resorne institucije neugodno, da pet administrativnih procedura punu deceniju čekaju na rešavanje. Još u prvoj Sivoj knjizi ukazali smo da je potrebno privredi omogućiti da ostvari uvid u stanje svojih poreskih obaveza elektronskim putem", napominju u NALEDU.\nTakođe, dodaju, privreda je još 2008. istakla da je potrebno promeniti način obračuna i umanjenja PDV-a po osnovu rashoda, propisati kraći rok za povraćaj više plaćenog PDV-a obveznicima koji pretežno izvoze, ujednačiti poresku kontrolu kod zahteva za povraćaj više plaćenog poreza na dobit i prevesti statusne registre koji su i dalje u nadležnosti privrednih sudova u nadležnost Agencije za privredne registre.\n"U prošloj godini rešeno je devet preporuka od čega šest u potpunosti i još tri delimično čime ne možemo da budemo potpuno zadovoljni", kažu u NALEDU.\nSmatraju da je potrebno što pre zakonski urediti oblast zanatstva i formirati Zanatsku komoru Srbije, uvesti najavljivani elektronski sistem prijave i evidencije sezonskih radnika, rešiti problem naplate potraživanja za isporučene lekove zdravstvenim ustanovama, izjednačiti cene komunalnih usluga za krajnje korisnike...\nTakođe, napominju da je obaveza plaćanja članarine u Privrednoj komori Srbije (PKS) u suštini uvođenje parafiskalnog nameta i ocenjuju da je propisivanje obavezne članarine suprotno principu dobrovoljnosti i slobodnog izbora kompanija da svoje interese štite kroz udruženje koje smatraju odgovarajućim.\nU NALEDU smatraju da je važno ukinuti zdravstvene knjižice, a predlažu i da se uspostavi elektronski servis za prijem dokumenata za ostvarivanje prava na nadoknadu zarade za vreme bolovanja, jer, ocenjuju da je nehumano očekivati od bolesnika i trudnica da satima stoje u redovima pred šalterima radi ostvarenja tog prava.\nKažu i da je nužno ubrzati proces legalizacije na lokalu obezbeđivanjem većeg broja službenika koji će raditi na ovim poslovima kako bi se najzad taj posao u Srbiji priveo kraju.\nIzneli su i preporuke Ministarstvu pravde u kojima kažu da je neprihvatljivo veliki broj vrlo visokih sudskih taksi koje se naplaćuju tokom jednog postupka, a koje, kažu, čine nedostupnom zaštitu prava na sudu.\n"U praksi je primećeno višestruko naplaćivanje odštetnih zahteva po osnovu iste povrede u više različitih jedinica lokalne samouprave", kažu u ovom udruženju.\nZato, napominju, neophodno je uspostaviti jedinstven registar odštetnih zahteva, na primer, za povrede prouzrokovane ujedima pasa.


Nova delatnost HI "Hipol" - proizvodnja tečnog naftnog gasa | Novosti.RS\nNova delatnost HI Hipol - proizvodnja tečnog naftnog gasa\n03. 03. 2015. u 11:50\nU "Hipolu" insistiraju da ne bude otpuštanja / Pavel Petrović\n"Hipol" u Odžacima pokreće proizvodnju uoči prodaje imovine javnim tenderom. Slovenci ostavili dugove, a fabrika bez pomoći države postala profitabilna\nHEMIJSKA industrija "Hipol" u Odžacima potpuno se oporavila od prethodne privatizacije, raskinute krajem 2010. godine sa slovenačkom kompanijom "Orka", a potencijalne kupce u drugoj polovini ove godine dočekaće sa novom delatnošću - proizvodnjom tečnog naftnog gasa (TNG).\n- Nastavićemo sa proizvodnjom polipropilena u maksimalnom kapacitetu od 35.000 tona godišnje, ali smo oslobađanjem dela opreme stvorili uslove da proizvodimo i oko 60.000 tona TNG. Izdavanjem u zakup tehnološkog dela koji nismo koristili, već pet godina u našim pogonima TNG proizvodi kompanija "Standard gas", ali smo odlučili da i sami izađemo na tržište sa tim proizvodom - kaže direktor "Hipola" Pavel Petrović.\nU pokretanje nove proizvodnje "Hipol" će uložiti oko 150.000 evra. Petrović ističe povoljan geografski položaj fabrike, koja je blizu granice sa Hrvatskom, gde su prestale da rade rafinerije u Sisku i Rijeci.\n- Tečnim naftnim gasom snabdevali bismo delove hrvatskog i bosanskog tržišta i Kosovo, a zajedno sa "Standard gasom" možemo da podmirujemo polovinu domaćih potreba. TNG proizvodi i kompanija NIS, ali ćemo i njoj prodavati tečni naftni gas, u zamenu za sirovinu za proizvodnju polipropilena - naveo je Petrović.\nU pogonima TNG, koje će preuzeti novi vlasnik "Hipola", trebalo bi da budu otvorena nova radna mesta. Petrović kaže da će preporuka potencijalnim kupcima odžačke fabrike biti da zaposli 30 do 40 mladih ljudi sa visokom i srednjom stručnom spremom. "Hipol" je u poslednje dve godine dobrovoljno napustila petina radnika i trenutno je u preduzeću oko 200 zaposlenih.\n- "Hipol" će biti privatizovan prodajom imovine putem javnog tendera, koji bi trebalo da bude okončan u drugoj polovini godine. Insistiraćemo na tome da novi vlasnik bude iz branše i preuzme obavezu da što duže održava kontinuitet prooizvodnje, kao i da broj radnika bude samo veći - naglasio je Petrović.\nPrema njegovim rečima, "Orka" je "Hipolu" ostavila ogromne dugove, ali je preduzeće bez ikakve pomoći države uspelo da opstane i bude samoodrživo.\n- Cilj nam je bio da postanemo stabilno profitabilni, da ne zavisimo od špekulacija na tržištu. Proizvodnja TNG dodatno će smanjiti troškove proizvodnje polipropilena, tako da će rentabilnost "Hipola" biti ono što će privući ozbiljne potencijalne kupce - kaže Petrović.\nZASAD OSAM ZAINTERESOVANIH\nAGENCIJA za privatizaciju uputila je javni poziv potencijalnim kupcima "Hipola" da dostave pismo o zainteresovanosti. Odazvalo se osam firmi, od kojih su neke poslovni partneri odžačke fabrike. Međutim, direktor Petrović smatra da se na osnovu tog prvog anketiranja ne može predvideti ko će učestvovati na tenderu, jer se, kako kaže, u finišu privatizacije javljaju i druge kompanije, zainteresovane za kupovinu "Hipola".\nSretno Hipolu,a rafinerija Sisak ovih dana teshkom mukom ponovo pokreche proizvodnju.


Befem - Kultura i Akcija Video Archives - Страница 3 од 3 - Befem - Kultura i akcija\nFilm: Ženski centar Užice – Žene koje menjaju svet!\n„Da ih nema, trebalo bi ih izmisliti, jer ovo je grupa hrabrih žena, koje ovoj sredini i ovom gradu daju taj veći nivo kvaliteta i pokrivaju niz tema kojima...\nVideo: Kako čuvamo naša prijateljstva i naše LGBT prijatelje\nMedijske Kampanje, Video, 19/08/2020\nPrethodnih nekoliko meseci spremale smo priču o dva prijateljstva. Svima su nam prijateljstva važna i da naši prijatelji mogu da budu srećni.\nBeFem i UNDP: Kako (ne)izveštavati o nasilju nad ženama\nMedijske Kampanje, Video, 28/07/2020\nDa li ste razmišljali o tome kako izveštavanje o nasilju prema ženama utiče na one koje su preživele nasilje ili one koje žele iz njega da izađu?\nFilm: Ljudi pokreću zajednice, mi pokrećemo ljude – Fondacija Jelena Šantić\n"Ljudi pokreću zajednice, mi pokrećemo ljude" moto je rada Fondacija Jelena Šantić. Kako su i nama zajednice važne u prethodnom periodu zajedno smo radile na filmu o radu fondacije,...\nKampanja: Feministička pitanja i zapisi u doba korona krize\nMedijske Kampanje, Video, 04/05/2020\nGlas žena, ženskog identiteta i način na koje vanredno stanje i izolacije utiču specifično na žene i kako se one nose sa ovim promenama ostao je u javnosti nevidljiv.\nFilm: Znanjem do posla – inovativni modeli SIPRU tima\nPogledajte video koji smo pripremile u saradnji sa Timom za socijalno uključivanje i smanjenje siromaštva u kojem su predstavljeni inovativni modeli povećanja zapošljavanja i zapošljivostih mladih u Srbiji, razvijeni...\nHeroina iz kraja: Dženeta Agović\nPogledajte priču o Dženeti i njenoj borbi za bolji život žena u ovoj sredini uprkos svim preprekama.


SKGO :: Podrška razvoju svih oblika pristupačnosti u gradovima i opštinama Srbije\nPodrška razvoju svih oblika pristupačnosti u gradovima i opštinama Srbije\nStalna konferencija gradova i opština (SKGO) organizovala je info-dan povodom Javnog poziva Zaštitnika građana za dodelu godišnjih nagrada gradovima i opštinama za razvoj svih oblika pristupačnosti na svojoj teritoriji.\nTokom skupa svi zainteresovani gradovi i opštine dobili su detaljnije informacije o javnom pozivu, a gradovi - dobitnici nagrade u prethodnoj godini podelili su svoja iskustva i primere dobre prakse iz oblasti razvoja pristupačnosti.\nZoran Pašalić, Zaštitnik građana Republike Srbije pozvao je gradove i opštine da se prijave za nagradu ukoliko su u 2017. godini doprineli da u njihovom okruženju osobama sa invaliditetom i teškoćama u kretanju ili komunikaciji bude omogućena pristupačnost javnim objektima, službama i uslugama. On je na skupu rekao da pristupačnost nije dovoljno razvijena za osobe sa invaliditetom, koje se svakodnevno susreću sa preprekama kako pri kretanju u javnom prevozu, ulasku u druge javne objekte, tako i sa ograničenošću prilikom ostvarivanja prava na informisanje. Zaštitnik građana je dodao da je konkurs otvoren 19. februara, a rok za prijavu je do 16. marta.\n"Konkursna komisija će od 19. do 23. marta razmatrati pristigle prijave, a od 26. marta do 5. aprila obilaziti jedinice lokalne samouprave koje su ušli u uži izbor na osnovu dostavlje dokumentacije", rekao je Pašalić i dodao da će, nagrade, koje još nisu poznate, biti uručene 27. aprila 2018.\nGeneralni sekretar SKGO Đorđe Staničić je rekao da je cilj da se lokalnim samoupravama, ali i široj javnosti skrene pažnja na to da je pitanje pristupačnosti veoma značajno za ljude koji imaju posebne potrebe.\n"Veoma je važno da se urbanističkim rešenjima zgrada, posebno javnih objekata, sve to ima u vidu. Mi na ovaj način želimo da istaknemo dobre primere i da se na taj način svi više zainteresuju i uključe", napomenuo je Staničić i dodao da se sredstva ulažu u izgradnju pozorišta, igrališta, škola i drugih objekata, ali da često nedostaje element pristupačnosti.\nPrema njegovim rečima, cilj ove inicijative je da se podigne svest javnosti u sferi pristupačnosti, da se prikažu primeri dobre prakse i na još jedan način povežu lokalne samouprave.


On je na konferenciji za medije u Kući košarke zahvalio državi na finansijskoj pomoći.\nŽenski kvalifikacioni turnir održaće se u februaru, a muški u junu naredne godine.\nPodsetimo, naši košarkaši petim mestom na šampionatu planete u Kini nisu uspeli da budu među dve evropske selekcije koje su sa Mundobasketa direktno otišle "put Tokija", dok su košarkašice takođe u toj situaciji jer su na Igrama za sada samo Japan kao domaćin i Amerikanke kao šampionke sveta.\nNaša muška reprezentacija se i prošli put, pred Olimpijske igre održane u Rio de Žaneiru 2016. godine, borila na kvalifikacionom turniru, i to održanom upravo u Beogradu, pa bi bi nova takva prilika ne samo bilo podsećanje na već pređenu stazu, već i značajan zamajac u nastojanjima da se izborip plasman u Tokio. Tim pre, što će biti jako teško izboriti "olimpijsku vizu".\nKošarkaška reprezentacija Srbije posle pobede nad Češkom i osvajanja petog mesta na Svetskom prvenstvu 2019.\nNaime, 24 tima će biti podeljeno na četiri turnira sa po šest učesnika, a samo pobednici će izboriti plasman na najveću svetkovinu sporta.\nOsim Srbije, u muškoj konkurenciji su, od evropskih timova, tu još i Hrvati, Slovenci, Česi, Poljaci, Litvanci, Grci, Italijani, Rusi, Nemci, Turci, ali kako se radi o interkontinentalnim turnirima, u obzir dolaze i svi ostali potencijalni rivali - Brazil, Venecuela, Portoriko, Kanada, Dominikanska Republika, Meksiko, Urugvaj, Tunis, Angola, Senegal, Novi Zeland, Kina i Južna Koreja.\nKada se o dmama radi, postojaće četiri turnira sa po četiri selekcije, a zasad je samo poznato da će uz Srbiju učestvovati Španija, Francuska, Belgija, Velika Britanije i Švedska, dok se kroz pretkvalifikacije na ostalim kontinentima van "starog" traže odgovori na pitanje - ko će biti osam preostalih timova.\nTermini odluka FIBA o domaćinima turnira, kao samim datumima odigravanja, biće naknadno obelodanjeni.


Šta je istina: Komisija za zaštitu konkurencije uslovno odobrila saradnju Telekoma i Telenora - Ekonomske Vesti\n22. apr. 2021 22. apr. 2021 Andrija Matić 0 Comments\nSavet Komisije za zaštitu konkurencije u Republici Srbiji uslovno je izuzeo (od zabrane) ugovore zaključene izmedju društava Telekom Srbija ad Beograd i Telenor doo Beograd koji se odnose na korišćenje optičke infrastrukture, uz nalaganje mera i rokova za njihovo izvršenje, objavljeno je danas na sajtu te Komisije.\n„Zbog iskazanog interesovanja javnosti, nepotpunih i netačnih informacija iznošenih tokom postupka, Komisija će u cilju tačnog informisanja javnosti objaviti kompletna rešenja sa obrazloženjima, koja ne sadrže zaštićene podatke čim se ispune procesni uslovi za to odnosno odluči o zahtevima pomenutih društava za zaštitu podataka (član 45 Zakona o zaštiti kinkurencije)“, navodi danas Komisija.\nRanije je Telekom Srbija saopštio da je Komisija za zaštitu konkurencije ocenila da je saradnja kompanije Telekom Srbija i kompanije Telenor u skladu sa pozitivnim propisima u Srbiji i time je tu saradnju odobrila.\n„Na ovaj način su se stekli uslovi da ovaj ugovor stupi na snagu“, saopštio je Telekom Srbija i precizirao da „saradnja dve kompanije podrazumeva iznajmljivanje Telekomove optičke infrastrukture Telenoru i distribuciju sadržaja po komercijalnim i potpuno neekskluzivnim uslovima“.\nN1info je objavio vest pod naslovom „Komisija odobrila ugovore kojima Telekom planira da uništi medije United medija“.\nU opširnoj informaciji navodi se da „uslovno izuzeće ugovora znači da su oni odobreni na ograničen vremenski rok i da kompanije koje su zaključile ugovor imaju obavezu da izveštavaju Komisiju o svojim poslovnim potezima u skladu sa ugovorom“ i da taj ograničeni vremenski period, po Zakonu o zaštiti konkurencije ne može biti duži od 8 godina.\nKomisija za zaštitu konkurencije 27.januara 2021. godine je saopštila da se u ovom slučaju „ne radi o koncentraciji (spajanju) dva ili više tržišna učesnika već o izuzeću od zabrane ugovora o ograničenoj i definisanoj poslovnoj saradnji u odredjenom segmentu poslovanja“.\n„Komisija je u svojoj dosadašnjoj praksi već postupala po zahtevima za pojedinačno izuzeće ugovora zaključenih izmedju učesnika aktivnih na tržištu elektronskih komunikacija Telenor – Vip mobile, Telenor – SBB i drugi“, saopštila je tada Komisija.\n← Jasenovac 2021: Nema glumljenja i neće ga biti\nSAD se obavezale da smanje štetne emisije gasova za 50 odsto →


Problemi s kojima se vlasti u Bosni i Hercegovini moraju suočiti - BIGportal.ba\nProblemi s kojima se vlasti u Bosni i Hercegovini moraju suočiti\n15 Januara, 2020 15 Januara, 2020 0271\nNadležni u Republici Srpskoj i Federaciji BiH će u 2020. godini morati dobro da zasuču rukave, stanu u kraj korupciji, nepoštovanju ljudskih prava, uhvate se ukoštac sa migrantskom krizom i krizom u pravosuđu, te posebnu pažnju posvete natalitetu i mladim ljudima koji žele da žive u državi u kojoj su rođeni.\nPred nama je još jedna godina, u koju samo ušli sa starim problemima. Osim formiranja vlasti na svim nivoima, (ne)nastavku NATO puta, priče oko praznika, deklaracija, Programa reformi, smena ministra i ostalih aktuelnosti, nadležne u BiH očekuju mnogi problemi koji su se provukli i kroz 2019. godinu i ostali potpuno nerješeni.\nPrateći događaje, statistike i analize iz prethodne godine i razgovarajući sa građanima Republike Srpske, ali i cijele Bosne i Hercegovine, „Srpskainfo“ je izdvojio 10 ključnih problema sa kojima se vlasti na svim nivodima prvo trebaju suočiti.\nBorba protiv korupcije kao ključni problem\nBiH je, prema raznim istraživanjima, na vrhu svih lista koje mjere stepen korupcije, kako u Evropi, tako i u svijetu. Odavno nas već stručnjaci upozoravaju da je sa ovim nivom korupcije nemoguće postati članica EU, kao i sprovesti bilo kakve uspešne reforme.\nKorupcija u institucijama je glavni problem koji doprinosi nastavku političke i ekonomske stagnacije, a još veći problem predstavlja to što korupciji doprinose oni koji bi trebali da se bor protiv nje – nadležni organi. Zakoni postoje, ali ih vlasti ne sprovode niti problem korupcije shvataju ozbiljno. Zato se upravo sa ovim problemom trebamo prvo suočiti, kako bi uopšte mogli početi rješavati ostale.\nDepartizacija javnih preduzeća\nKada podobnima damo prednost nad sposobnima propast je zagarantovana, a to potvrđuju i mnoga propala i zadužena javna preduzeća. Stranačka pripadnost je bez sumnje najveći adut koji zaposlani u javnoj upravi imaju i to nije čak ni tajna.\nKoalicioni partneri javna preduzaća dele kao ratni plijen, bez ustručavanja i bez ikakvog osjećaja odgovornosti jer za direktora komunalnog preduzeća postave, recimo, dojučerašnju tetu u vrtićiu. Preduzeća i sve javne ustanove moraju biti oslobođene od partija, ali žele da funkcioništu kako treba.\nZaustavljanje odlaska mladih i školovanih ljudi\nPosljednjih godina se broj ljudi koji napuštaju BiH mjeri na dnevnom nivou, a fotografije sa autobuskih stanica, redovi ispred konzulta, prazni amfiteatri i broj ispisane dece iz škola su tome najbolji svedoci. Poslednjih šest godina BiH je napustilo pola miliona stanovnika, a podaci Svetsjke banke kažu da sad u BiH ne živi više o pola stanovnika koji su bili tu kada je nastala.\nPoseban problem predstavlja odlazak mladog i školovanog kadra koji ovde, kako se navodi u anketama, ne vidi perspektivu, kao ni adekvatno zaposlenje i atmosferu za život. Nadležni su propustili još jednu godinu da reše ovaj problem.\nU prvih devet mjeseci 2019. u Srpskoj je rođeno 6.638, a umrlo 11.292 stanovnika. Situacija nije bolja ni u FBiH, tako da BiH već godinama beleži negativan prirodni priraštaj. Zbog svega toga potrebne su hitne mere pronatalitetne politike koje bi roditeljima olakšali školovanje i odgajanje djeteta.\nNadležni bi mogli da razmisle o tome da se majkama četvrtog djeteta obezbijedi penzija, pomoglo bi i da se ukine cenzus na dečji doplatak, da se smanji porez na bebi opremu i lekove, i da se konačno stane u kraj otkazima u trudnoći. Pomogli bi i bolji uslovi u porodilištima u bolnicama uopšte, te otkazi i kazne za lekare koji neodgovorno rade svoj posao i čiji je rad doveo čak i do nekoliko smrti.\nPodrška nerazvijenim opštinama\nNovac koji se izdvaja za nerazvijene opštine u BiH odvano već nije odvoljan. Stanje u Trnovu, Kneževu, Čajniču i Šekovićima, kao i u Grahovu, Drvaru, Petrovcu ili Glamoču, daleko je od onoga kako treba da izgleda opština 21. veka. Loši putevi, neuslovne bolnice, nezaposlenost, prazne učionice i nedovoljno novca da se sve to obnovi samo su neki od problema koji muče desetine opština u BiH, koje polako postaju i opštine duhova. Vlade moraju više pažnje i novca da preusmjere u manje razvijene opštine iz kojih stanovnici, posebno mladi ljudi, sve više odlaze.\nRešavanje problema migranata\nMigrantska kriza još jednom je pokazala koliko smo nespremni za vanredne situacije i ponovo na videlo izbacila posebnu taktiku nadležnih zvanu „prebacivanje nadležnosti“. Staviti ljude da žive na bivšu deponiju, odnosno tamo napraviti izbeglički kamp, bila je još jedna kap koja je prelila čašu punu slučajeva kršenja ljudskih prava u BiH.\nTu je i bezbednost građana, koji se sve više plaše migranata, a nekoliko slučajeva pokazalo je da imaju i čega. Nadležni 2020. godine moraju da urade sve ono što nisu 2019, odnosno, moraju preduzeti ozbiljne korake kako BiH i dalje ne bi bila džep Evrope za skupljenje migranata.\nBosna i Hercegovina ni nakon deset godina nije sprovela presudu Evropskog suda za ljudska prava u slučaju ‘Sejdić-Finci’, a s takvim ponašanjem i pristupom temeljnim ljudskim pravima ta zemlja ne može računati na članstvo u Evropskoj uniji. Iako imamo sve potrebne zakone, još uvijek svedočimo slučajevima brutalnog nasilja i ozbiljnih kršenja ljudskih prava.\nAnalize Institucije Ombudsmena za ljudska prava Bosne i Hercegovine pokazale su da je u BiH primetno sistemsko kršenje ljudskih prava, a tokom prošle godine povećan je broj prijava povodom diskriminacije.\nLažno vs. pravo obrazovanje\nBiH je zauzela 62. mesto od 79 zemalja sveta u najvećem globalnom istraživanju u obrazovanju za 2018. godinu, a svaki drugi testirani učenik ocenjen je kao funkcionalno nepismen. Stručnjaci već dugo upozoravaju da je hitno potreban reforma obrazovanja, oslobađanje obrazovnih ustanova iz stranačnih ralja, prilagođeno gradivo, bolji uslovi u školama, te usklađenost teoretske i praktične nastave.\nNažalost, lažne diplome i prošle godine obeležile su oblast „obrazovanja“ te još jednom u prvi plan stavili iskrivljen sistem vrednosti, koji na najviše funkcije imenuju ljude sa sumljivim diplomama ili one sa završenom srednjom školom u trećoj deceniji. Ako dajemo takve primere našim skolarcima, ne treba nas čuditi njihova nezainteresovanost za sticanja znanja.\nU zemlji koja je prva po korupciji Tužilaštvo BiH u prvih šest meseci 2019. godine nije podiglo niti jednu optužnicu za korupcijska krivična djela. Stručnjaci su upozorili da VSTS hitno mora donijeti mere koje će adresirati probleme prepoznate u relevantnim izveštajima o stanju u pravosuđu pripremljenima od strane EU, drugih međunarodnih institucija i organizacija civilnog društva.\nPravosuđe mora da bude nezavisno i oslobođeno od politike, a krivci treba da budu oni koji čine krivična djela, a ne oni koju to prijavljuju, snimaju ili zbog toga protestuju.\nRješavanje problema povratnika sa sirijskog ratišta\nPosebnu pažnju treba obratiti na teroriste koji su se iz Sirije vratili u BiH i koji predstavljaju realnu opasnost. Adekvatne kazne i podignut nivo bezbednosti su neopodni, a osim toga treba stalno pratiti aktivnosti onih koji su se našli na slobodi.\nNišta manje pažnje ne smije biti posvećeno ni ženama i djeci, radu na njihvoj socijalizaciji kako bi se maksimalno prilagodili načinu normalnog života u BiH. Zanemarivanjem ovih slučajeva BiH bi mogla imati probleme sa terorizmom, je postoji sumnja da su oni između sebe i dalje povezani i da se i dalje vode veoma radikalnim idejama.\nBarselona smijenila Real\nGlavni trener Denvera uz reprezentaciju Srbije na predstojećem kvalifikacionom turniru za Olimpijske igre!\nTokio: Otkriven novi soj kovida-19


Otkrijte Instagram profil koji donosi sve tajne beauty industrije - Lepota i zdravlje\nKozmetička industrija je svakako jedna od najmoćnijih i sarađuje sa brojnim poznatim osobama koje nam se redom kunu u neverovatne rezultate postignute pomoću te i te kreme, ulja ili seruma. Mnogi im još uvek veruju, baš kao i blještavim pakovanjima i promišljenim kampanjama. No, kako zaista znati u koje se proizvode isplati uložiti, a koji samo zavaravaju potrošače?\nA post shared by Beauty By The Geeks (@beautybythegeeks) on Mar 21, 2017 at 2:27pm PDT\nJedan od načina bi mogao biti da počnete pratiti Instagram profil Beauty By The Geeks ili posećivati njihovu internet stranicu. Radi se o skupini blogera s diplomama iz područja poput hemije, biologije i farmacije koji su odlučili stati na kraj svim lažnim tvrdnjama kozmetičkih proizvođača. Za sebe kažu da su kozmetički entuzijasti koji za cilj imaju precizno dokazati koliko je neki proizvod koristan, štetan ili jednostavno bespotreban. Počnete li ih redovito pratiti, videćete da u trenu razotkrivaju sve te fancy višesložne nazive koje često čujemo u reklamama, a iza koji se često ne krije ništa. Daće vam i poneki provereni beauty savet koji stvarno deluje i radiće brutalno iskrene recenzije novih proizvoda. Na kraju, možemo samo zaključiti kako nam ovakvih inicijativa treba što više!


Čavušoglu: Iz istočnog Alepa evakuisano 20.000 ljudi - 19.12.2016, Sputnik Srbija\nČavušoglu: Iz istočnog Alepa evakuisano 20.000 ljudi\nIz istočnog dela Alepa dosad je evakuisano oko 20.000 ljudi i ta operacija se nastavlja, saopštio je danas turski ministar spoljnih poslova Mevlut Čavušoglu. 19.12.2016, Sputnik Srbija\nvesti, svet, sirija, alep, mevlut čavušoglu\n© REUTERS / Abdalrhman IsmailEvakuacija civila iz istočnog Alepa.\nIz istočnog dela Alepa dosad je evakuisano oko 20.000 ljudi i ta operacija se nastavlja, saopštio je danas turski ministar spoljnih poslova Mevlut Čavušoglu.\nIstovremeno UN obaveštava da je na desetine autobusa sa nekoliko hiljada ljudi stiglo u zapadni deo grada.\nRezolucija o Alepu – zadovoljni i Rusi i Amerikanci\n18 Decembar 2016, 20:48\nSirijska državna televizija je prethodno izvestila da je konvoj od 10 autobusa sa evakuisanim stanovnicima dva šiitska sela El Fue i Kefraje, u blizini Idliba, koji su četiri godine živeli pod opsadom sirijskih pobunjenika, stigao u deo Alepa koji je pod kontrolom vladinih snaga.\nEvakuacija ranjenih i drugih civila iz tih sela uslov je za evakuaciju pobunjenika i njihovih porodica koji su opkoljeni u Alepu, prenosi Rojters.\nAFP je javio da je rano jutros više od 1.000 ljudi evakuisano iz poslednjeg pobunjeničkog „džepa“ u istočnom delu tog grada, nakon višečasovnog odlaganja. Evakuacija iz istočnog dela Alepa odvijala se i sinoć, izjavili su za Rojters zvaničnici UN.\nČlanice Saveta bezbednosti UN postigle su u nedelju dogovor o nacrtu rezolucije o posmatračima u Alepu, nakon što je Francuska uzela u obzir primedbe Rusije, a glasanje je zakazano za danas, javljaju agencije.


"ĐOKOVIĆ KORISTI MEDVEDEVA": Legendarni teniser poslao "bolesnu" poruku Rusu\n14. 11. 2021. u 11:17\nMATS Vilander je poput vetra, menja mišljenje kako mu dune.\nU prošlosti nisu bile retke situacije kada napada Novaka Đokovića, dugo nije želeo da prizna da je Srbin najbolji na svetu.\nKada su ga rezultati na terenu prislili legendarni Šveđanin je promenio ploču, obično hvali Đokovića i od omraženog tenisera za vrlo kratko vreme mu je postao omiljen.\nIpak, da vuk menja dlaku, ali ne i ćud, pokazao je Vilander u poslednjoj izjavi gde je rekao da Đoković koristi Medvedeva, odnosno da mu se ne sviđa što pomenuta dvojica tenisera se druže i treniraju zajedno i da to nije dobro za Rusa.\n"Mislim da je taj odnos, gledano na duže staze, dobar za Novaka. Tako uči o svom protivniku dok trenira sa njim, a mislim da će Danil dok trenira sa njim naučiti da je najbolji teniser svih vremena. Tako da, mislim da je to stvar koja trenutno pomaže samo Novaku...", poručio je Šveđanin, a prenosi "Mondo".\nVilander vidi Medvedeva kao velikog favorita da pomrsi račune Đokoviću u Torinu.\n"Dosta će zavisiti od podloge u Torinu. Ako loptica ne bude odskakala mnogo, mislim da ima dobre šanse. Ako bude odskala više, imaće problema sa top spinom. To bi moglo da bude teško za njega... Opet, Danil je teniser koji može da trči non-stop i retko kada ga vidimo umornog", poručio je Vilander.\nPodsećanja radi, danas kreće završni masters u Torinu. Đoković je u grupi sa Cicipasom, Rudom i Rubljovim, dok je Medvedev u prvoj fazi turnira sa Zverevim, Hurkačem i Beretinijem.\nVILANDER PROMENIO PRIČU: "Nole je superčovek! To bi slomilo Borga, Mekinroa, ali ne i Novaka"\n13. 11. 2021. u 14:55 >> 14:59\nNOVAK MU JE OPROSTIO KRITIKE: Đoković trenirao sa velikim rivalom (VIDEO)\n13. 11. 2021. u 13:32 >> 13:54\nOVO NIJE USPEO NI ĐOKOVIĆ: Novak je najbolji od svih finalista u Torinu, ali Medvedev je jedini teniser kome je ovo uspelo ove godine! (FOTO)\n13. 11. 2021. u 10:43\nNovak Đoković Danil Medvedev Mats Vilander


BiH svakog dana ispustila po 260.000 poklonjenih KM - Biznis Info\nYou are at:Home»Finansije»BiH svakog dana ispustila po 260.000 poklonjenih KM\nBiH svakog dana ispustila po 260.000 poklonjenih KM\nBy BiznisInfo on\t 04/06/2016 Finansije\nOko 260.000 maraka bespovratne pomoći BiH je dnevno ispuštala od 2007. do 2013. godine, kada nam je bila dostupna finansijska injekcija iz IPA fondova “teška” 658,5 miliona evra. Pokazuje to računica “Nezavisnih”, bazirana na podacima koji su prezentovani u analizi CCI-ja, pod nazivom “IPA fondovi u BiH – (ne)iskorištene prilike i mogućnosti”.\nU tom dokumentu navedeno je da je, po zvaničnim podacima Delegacije Evropske unije u BiH, finansijska injekcija iz IPA fondova, namijenjena za BiH od 2007. do 2013. godine, iznosila 658.501.238 evra. Od toga smo, kako stoji, iskoristili približno polovinu, ili tek oko 330 miliona evra. Dakle, za sedam godina nismo povukli oko 330 miliona evra, odnosno oko 47,1 milion evra godišnje. Ako taj iznos podijelimo sa brojem 365, koliko je dana u godini, prostom računicom zaključujemo da smo dnevno ispuštali oko 129.000 evra, ili, pretvoreno u našu valutu, blizu 260.000 KM!\nPojednostavljeno, dok nas vlast na svim nivoima neprestalno zadužuje kreditima, propustila je da povuče ogromne svote iz IPA fondova, koji predstavljaju bespovratnu pomoć, što znači da se primljeni i uspješno potrošeni novac uopšte ne mora vraćati. Dakle, vrtoglave cifre smo izgubili, ali je EU najavila da je u okviru IPA 2 za zemlje zapadnog Balkana osigurala 14 milijardi evra i dio tog iznosa mogla bi dobiti i BiH. Naravno, uslovi postoje.\n“Prema riječima zvaničnika Evropske unije, jasno je da novac poreskih obveznika zemalja EU neće završiti u BiH ukoliko se prvenstveno bh. političari ne uozbilje, već će taj novac otići u ruke građana drugih, stabilnijih zemalja”, zaključuje se u analizi CCI-ja.\nLejla Deronja-Suljić, CCI-jev konsultant za monitoring rada institucija, naglašava da je poenta u tome što, kada su bila planirana sredstva za neku godinu, ona su umanjivana zbog neispunjavanja određenih političkih uslova.\n“Vrlo je bitno da cijela javnost BiH bude upoznata sa mogućnostima koje nude IPA fondovi u drugoj fazi, a prije svega poduzetnici, koji često pribjegavaju uzimanju sredstava kod banaka”, rekla je Lejla Deronja-Suljić, koja je i autor ove analize.\nAnalize su, kako ističe, u zemljama regiona pokazale da kada se povećava korištenje sredstava iz IPA fondova, samim tim veći novac ulazi u zemlju, a to je osnov za dodatne investicije, kao i otvaranje radnih mjesta. Hasan Sejdić, koordinator u Udruženju nezaposlenih u BiH, koji je ranije učestvovao u sprovođenju jednog ekološkog projekta, prisjeća se da je procedura zahtjevna i da je sredstva, kako kaže, teško dobiti.\n“Da biste aplicirali, morate imati obučene ljude koji bi projekat izradili. Svojevremeno je Udruženje nezaposlenih zatražilo od vlasti da nam da nekoliko obučenih ljudi da rade na tome i nismo naišli na razumijevanje”, prisjeća se Sejdić.\nOnaj ko radi projekat, kako kaže, mora imati menadžerske sposobnosti, poznavati odlično engleski jezik i imati niz ostalih referenci.\n“Kad novac dobijete, onda morate da ga u određenom roku iskoristite, te opravdate svaki fening. Naš projekat, u iznosu od 350.000 evra, odobren je i sproveden”, naglašava Sejdić. (Nezavisne novine)\n“Hidroelektrane na Drini” lani proizvele 92 odsto od plana\nProsječna plata u RS 939 KM


Sjeverna Koreja ispalila rakete; Bajden: Ništa novo – Borba\nSjeverna Koreja ispalila rakete; Bajden: Ništa novo\nSjeverna Koreja ispalila je dvije rakete kratkog dometa za vikend. Američki i južnokorejski zvaničnici su umanjili značaj raketne probe, a predsjednik SAD Džo Bajden kaže da je i dalje otvoren za dijalog sa Pjongjangom.\nOružje koje je takođe testirala Sjeverna Koreja ne potpada pod zabranu Savjeta bezbjednosti UN, rekao je zvaničnik Bajdenove administracije.\nOvo je prvi raketni test Sjeverne Koreje otkako je Bajden stupio na dužnost. Američki predsjednik je umanjio značaj ove aktivnosti i rekao da se “ništa mnogo nije promijenilo”, dok je zvaničnik njegove administracije rekao da je testiranje “normalno” i upozorio da se ne preuveličava.\n“Sekretarijat za odbranu kaže da je riječ o uobičajenoj aktivnosti. Ništa novo u tome što su uradili”, rekao je Bajden na pitanje da li testiranje smatra provokacijom.\nPentagon nije komentarisao raketnu probu.\nAmerički državni sekretar Entoni Blinken obećao je tokom posjete Seulu da će raditi na denuklearizaciji Sjeverne Koreje i kritikovao “sistemsko i široko rasprostranjeno” kršenje ljudskih prava.\nSjeverna Koreja je odbila da odgovori na neformalne pozive za dijalog iz SAD.\nZvaničnik administracije je rekao da je definisanje politike prema Sjevernoj Koreji u završnoj fazi i da će SAD o tome razgovarati sa Japanom i Južnom Korejom.\nZvaničnici kažu da “ima malo interakcije” sa Sjevernom Korejom otkako se bivši predsjednik Donald Tramp sastao u Hanoju sa Kim Džong Unom 2019.\nSjeverna Koreja je nastavila da razvija svoj nuklearni i raketni program u 2020. uprkos sankcijama UN.\nBaš je “osvježilo”: Uskoro hapšenja zbog KAP-a, Brana Gvozdenovića ne diraju!\nKako su nekada ljudi zamišljali budućnost


Advokatska kancelarija JOVANOVIĆ & LJEPOJEVIĆ raspisuje konkurs za Advokata, 1 izvršilac.\nPotrebni su nam motivisani, preduzimljivi i odgovorni saradnici, željni usavršavanja postojećih i sticanja novih znanja, posvećeni advokaturi kao pozivu. Kandidati moraju biti sposobni kako za samostalan, tako i za timski rad, pedantni, temeljni i spremni da se uhvate u koštac sa svakim izazovom.\nMolimo zainteresovane kandidate da uz prijavu pošalju CV i motivaciono pismo.\npoložen pravosudni i advokatski ispit\n2-4 godine radnog iskustva u struci\nprethodno iskustvo u oblasti privrednog prava, bankarskog poslovanja i/ili radnog prava\nSrbija, Beograd, Kneza Danila 57a\nMatični broj: 56122826


„Kromber & Schubert je respektabilna firma“ – KRUŠEVAC.LINK\nOvde si trenutno: Home / POLITIKA / „Kromber & Schubert je respektabilna firma“\nJuče je u prostorijama GO SNS Kruševac održana redovna konferencija za medije. Članica Saveta za informisanje kruševačkog odbora Srpske napredne stranke, Jovana Dunjić, istakla je da je „Kromber & Schubert“ respekatabilna firma koja radi po svim ekološkim standardima, te da su komentari da je reč o prljavoj tehnologiji, da se ne gradi i slično, neosnovani i da dolaze od zluradih ljudi.\n„Kromber & Schubert“ je izuzetno zadovoljan dinamikom izvođenja radova na novom proizvodnom pogonu, a menadžment ove kompanije je već obezbedio prostorije gde obavlja intervjue sa potencijalnim kandidatima za posao” – kazala je Jovana Dunjić, i podsetila da će u toj firmi priliku da zasnuje radni odnos dobiti oko 2.500 naših sugrađana.\nIstakla je da Srpska napredna stranka u Kruševcu ima za cilj stabilizaciju privrednog ambijenta u gradu, te da je dokaz za to i preduzeće „Trayal“, kao deo namenske industrije Srbije. Prema njenim rečima u “Trayal” če biti investirano više od četiri miliona evra, što daje dodatnu sigurnost zaposlenima i otvara mogućnost za nova radna mesta.\nMinutom ćutanja na konferenciji je odata pošta nedavno preminulom Vladici Petroviću, direktoru kruševačke Fabrike maziva.\nTag Kromber & Schubert SNS Kruševac Trayal


Klimov: Vojnog konflikta Rusije i SAD u Siriji nema - Sputnjik Srbija\n07:31 14.04.2018 (osveženo 08:01 14.04.2018) Preuzmite kraći link\n„Direktnog vojnog konflikta Rusije i SAD u Siriji nema. Tokom napada SAD, Velike Britanije i Francuske nije gađana nijedna ruska vojna baza“, izjavio je šef Komiteta za odbranu nacionalnog suvereniteta Rusije pri Savetu Federacije Andrej Klimov.\n„Ovde nema reči o direktnom sukobu, Amerikanci i njihovi saveznici su učinili sve kako ne bi zakačili nijednu rusku jedinicu u Siriji“, rekao je on.\nKako je ocenio, SAD i njihovi saveznici se u Siriji ponašaju kao banditi koji pokušavaju da unište sve dokaze insceniranja hemijskog napada u Istočnoj Guti.\n„Samo što nisu stigli specijalisti Međunarodne organizacije za hemijsko naoružanje kako bi sproveli istragu i opovrgli mit o navodnom hemijskom napadu, ali SAD i njihovi saveznici nisu hteli da dozvole da ne budu među zemljama koje su uvek u pravu“, rekao je Klimov.\nkonflikt, rakete, Sirija


Konkurs za odrzive biznise do 17. aprila-podrska do 50.000evr\nTanjug 4. aprila 2022. 13:58\nBEOGRAD – Preduzeća iz Srbije koja doprinose pozitivnim održivim i ekološkim društvenim promenama, do 17. aprila mogu da se prijave na petomesečni Program za održive biznise i dobiju pristup stručnoj podršci i investiciji do 50.000 evra.\nSve informacije o konkursu dostupne su na sajtu organizacije „Smart Kolektiv“, a program je namenjen mikro i malim preduzećima, zadrugama i organizacijama iz naše zemlje, koja posluju najmanje dve godine, već ostvaruju prihode na tržištu i žele da razviju strategije daljeg rasta i finansiranja svog poslovanja.\nProgram za održive biznise je deo Smart Impakt Fonda – Fonda za razvoj održive ekonomije i namenjen je razvoju preduzeća sa jakim društvenim i ekološkim uticajem u Srbiji i njihovoj pripremi za impakt investicije, saopstili su iz Smart kolektiva.\nPreduzeća sa najvećim potencijalom za dalji razvoj poslovanja i pozitivnog uticaja na zajednice imaće priliku da apliciraju za inovativan finansijski instrument – beskamatnu pozajmicu u vrednosti do 50.000 evra.\nProgram za održive biznise deo je petogodišnje strategije i programa Smart Impakt Fond – Fond za razvoj održive ekonomije.


Tribina Udruženja porodica kidnapovanih i nestalih na KiM: 20 godina traganja za istinom\nVAPAJ UNESREĆENIH LJUDI\n„Krajnje je vreme da naša država na sistematičan i celovit način, posebnim zakonom, i hitno, uredi problematiku nestalih i stradalih lica i prava njihovih porodica“, poručeno je sa tribine Udruženja porodica kidnapovanih i nestalih lica na KiM.\nUdruženje porodica kidnapovanih i nestalih lica na Kosovu i Metohiji sa sedištem u Beogradu koje vodi Verica Tomanović organizovalo je tribinu „20 godina traganja za istinom i pravdom“ na dan 23. aprila kada se navršilo 20 godina od kidnapovanja Milice Radunović iz sela Dašinovca kod Dečana, prve evidentirane žrtve otmica na Kosovu i Metohiji koja je prijavljena ovom udruženju.\nDvadeset godina traje traganje ovih porodica za svojima, koji su kidnapovani i stradali od strane pripadnika takozvane Oslobodilačke vojske Kosova. Na tribini su, pored Verice Tomanović, učestvovali i Lidija (Radunović) Milenković, ćerka kidnapovane Milice Radunović, kojoj je kasnije otet i otac, a posle je brat izvršio samoubistvo. Ona je iznela potresne podatke o ratnom zločinu nad njenim članovima porodice.\nU ime Komisije za nestala lica Vlade Republike Srbije govorila je Ljiljana Krstić, šef Službe Komisije, a u ime Korodinacije srpskih udruženja porodica nestalih, ubijenih i poginulih na prostoru bivše Jugoslavije, predsednik Koordinacije, profesor međunarodnog prava dr Dušan Čelić. Tribina je počela odavanjem pošte minutom ćutanja svim srpskim žrtvama sa Kosova i Metohije i sa prostora bivše Jugoslavije.\nZahtevi Vladi Republike Srbije\n„Krajnje je vreme da naša država na sistematičan i celovit način, posebnim zakonom uredi problematiku nestalih i stradalih lica i prava njihovih porodica“, poručeno je sa tirbine.\nIstovremeno su upućeni zahtevi Vladi Republike Srbije da u najkraćem roku usvoji Predlog zakona o nestalim i stradalim licima na Kosovu i Metohiji i pravima njihovih porodica i uputi ga Narodnoj Skupštini na razmatranje i usvajanje po hitnom postupku. Zakonom je neophodno urediti pojam nestalog i stradalog lica na KiM, nematerijalna i materijalna prava članova porodica nestalog i ubijenog lica. Zahteva se, takođe, i da se ova pitanja urede po principu nediskriminacije odnosa kao i da ih je potrebno izjednačiti sa pravima boraca Oružanih snaga Srbije.\n„Za 20-godišnje neispunjenje obaveza države, ne mogu postojati nikakva dnevna opravdanja i izgovori. Obaveza je države da omogući njihovo ostvarenje“, istakla je Tomanović.\nHronologiju počinjenih zločina na Kosovu i Metohiji karakterišu zločini protiv čovečnosti i kršenje međunarodnog humanitarnog prava nad nevinim žrtvama.\n„Dvadeset godina bezuspešno tražimo odgovore na naša pitanja od domaćih i međunarodnih institucija. Nailazimo na mnogobrojne prepreke koje usporavaju čitav proces nadležnim timovima na terenu. Godinama se istina prikriva od nas o postojanju privatnih zatvora i logora (144) na Kosovu i Metohiji i u Albaniji gde su odvođeni i mučeni Srbi i ostali. Još uvek nije počeo sa radom Specijalni sud za ratne zločine takozvane OVK koji bi pomogao da se otkrije istina o trgovini ljudskim organima, objavljena u izveštaju Specijalnog izvestioca Saveta Evrope, Dika Martija“, istaknuto je na tribini.\nPunih deset godina je prošlo od objavljivanja knjige bivše tužiteljke Haškog Tribunala Karle Del Ponte „Lov, ja i ratni zločinci“ koja je dodatno nanela bol članovima porodica, a u međuvremenu, mnogi su roditelji preminuli ne ostvarivši želju da pronađu svoju decu.\nNajokrutniji oblik zastrašivanja Srba\nVerica Tomanović je podsetila na nekoliko prvih otmica rekavši da je 14. maja 1998. otet Žarko Spasić, 22. jula još devet radnika Ugljenokopa Belaćevac kod Obilića, od 19. do 22. jula oteti su i meštani Orahovca, Velike Hoče i sela Retimlja i Opteruše. Broj otetih u 1998. godini je oko 100 nevinih civila. Koji su mirno živeli i radili verujući u vekovni suživot sa Albancima.\n„Svedoci smo dvostrukih aršina kada su srpske žrtve u pitanju. Ne poštuju se Ženevska konvencija o ljudskim pravima, Haška konvencija, Helsinška akta, Rezolucija o prislinom zatvaranju. UNMIK je znao za postojanje 144 logora i prebacivanje otetih u Albaniju gde su podvrgnuti najtežim mukama – vađenju organa i njihovoj distribuciji po celom svetu, a što je potvrđeno u knjizi Karle Del Ponte i usvojenom izveštaju Dika Martija u Savetu Evrope“, rekla je Verica Tomanović.\nOna je takođe napomenula da Udruženje ima korektnu saradnju sa predstavnicima domaćih i međunarodnih institucija koje se bave probelemom nestalih lica na KiM.\n„Zločini nad kidnapovanim licima su najokrutniji oblik zastrašivanja srpskog stanovništva. Oni su nastavak kontinuiteta nasilja nad Srbima i nealbancima na Kosovu i Metohiji koje traje više od 150 godina i posledica su smišljene i unapred pripremljene aktivnosti čiji je cilj bio progon hrišćanskog stanovništva i stvaranje čistog albanskog prostora“, istaknuto je na tribini.\nLjiljana Krstić je istakla da je najveća posledica 20 godina bezuspešnog traganja kršenje osnovnih ljudskih prava i da je ove godine Komisija RS za nestala lica insistirala na dokumentaciji KFOR-a i Haškog Tribunala…\n„Činjenica je da ste nezadovoljni i imate pravo da budete nezadovoljni. Mi ulažemo maksimalne napore u radu na otkrivanju istine i važno je da imamo kontinuitet. Želim da vam kažem da niste zaboravljeni“, rekla je Ljiljana Krstić.\nProfesor dr Dušan Čelić je istakao da je neshvatljivo da se ovo pitanje ne nalazi na pregovaračkom stolu.\n„Komisija za nestala lica RS je tehnička služba i ona ne može da reši problem. Sami možemo da rešimo pitanje solidarnosti. Ovakva tragedija zaslužuje da je čuje čitava javnost. Svakog jutra treba da se čuje po jedna tragična priča. Jedini od Albanaca koji je odgovarao za ratne zločine je Ibrahim Baljaj, čuvar logora, kojem je u njihovoj skupštini u Prištini odata počast. Na Interpolovoj poternici se nalazi svega 22 sa njihove strane, optuženih za ratne zločine na Kosovu i Metohiji“, rekao je Čelić.\n2018-05-01T15:19:11+02:001 маја, 2018|Društvo|


Premijer RS ponovio opredjeljenje za potpunu saradnju sa Haškim tribunalom\nObnova dijaloga među domaćim političarima, kao i reformama Ustava BiH i policije, bile su osnovne teme razgovora prvog sastanka visokog predstavnika međunarodne zajednice u BiH Miroslava Lajčaka sa premijerom Republike Srpske Miloradom Dodikom.\nVisoki predstavnik rekao je da se pred BiH nalazi mnogo posla i ozbiljnih izazova i najavio da će veoma brzo biti nastavljen zajednički rad na rješavanju postojećih problema, kako bi ubrzali procesi evropskih integracija.\nLajčak je kazao, da konfrotacije među političarima zemlju vode u izolaciju, te dodao da se svi problemi u BiH moraju rješavati kompromisom naglašavajući da „kompromis ne predstavlja ni izraz slabosti ni izdaje“.\nPremijer Dodik je izrazio očekivanje da će novi visoki predstavnik unijeti novu dimenziju u odnosu prema lokalnim strukturama u BiH.\n„Takođe sam upoznao visokog predstavnika sa našim stavom da OHR, u dogledno vrijeme, treba da prepusti svoja ovlašćenja i poslove lokalnim strukturama, posebno ona u vezi sa evropskim integracijama“, kazao je Dodik.\nOn je dodao da se sa visokim predstavnikom saglasio da je proces stabilizacije i evropskih pridruživanja jedan od ključnih procesa u BiH, te da u tom pogledu ponovo treba razmotriti pitanje reforme policije, kako bi se našlo rješenje koje će biti prihvatljivo za sve.\n„Kada je riječ o ustavnim promjenama, ponovo ćemo morati da obezbijedimo učešće i dijalog svih relevantnih faktora u BiH i da radimo na Ustavu koji treba da potvrdi demokratski kapacitet BiH i iza koga će stati sve strane“, rekao je premijer Dodik.\nPremijer Republike Srpske ponovio je opredjeljenje Vlade za potpunu saradnju sa Haškim tribunalom i izrazio želju da se to pitanje što prije riješi.\nDodik je naglasio da Republika Srpska ima kapacitet i prihvata da svoj razvoj locira u okviru BiH, ali da je za taj uspješan put potrebno i prihvatanje Republike Srpske u okviru BiH, a ne njeno stalno negiranje.\nGovoreći o Kosovu premijer Dodik ponovio je raniji stav vlade da se podržava svaki dogovor koji postignu Beograd iz Priština uz pomoć međunarodne zajednice.\n„Ukoliko dođe do jednostranog proglašenja nezavisnosti Kosova mi tako šta ne možemo da podržimo. Ali, u bilo kojoj varijanti u Republici Srpskoj i BiH neće doći do destabilizacije „ zaključio je Dodik.\nOsim sa premijerom Dodikom visoki predstavnik tokom boravka u Banjaluci susreo se i sa predsjednikom i potpredsjednikom Republike Srpske Milanom Jelićem i Adilom Osmanovićem, te sa rukovodstvom Narodne skupštine Republike Srpske.


OSM Televizija - Maričić na Samitu o reformi poreske uprave u Bečićima\nGoran Maričić, direktor Poreske uprave Republike Srpske, učestvovao je danas na panelu „Reforma poreske uprave i borba protiv sive ekonomije“, u okviru osmog po redu „Samita guvernera, ministara finansija i direktora poreskih uprava regiona“, koji je održan od 13. do 15. juna u Bečićima u Crnoj Gori.\nPored direktora Maričića, učesnici ovog panela bili su i direktori Poreske uprave Federacije BiH, Uprave za indirektno oporezivanje BiH, zatim pomoćnik direktora Poreske uprave Srbije, te direktori poreskih uprava Crne Gore, Hrvatske, Sjeverne Makedonije, Albanije, i samoproglašenog Kosova, ali i regionalni poreski savjetnik Međunarodnog monetarnog fonda za Zapadni Balkan.\nUčesnici su, u okviru ovog panela, govorili o više tema iz ove oblasti, pa je tako bilo riječi o reformi i modernizaciji poreskih uprava regiona, odnosno koji su to načini da jedni drugima pomognemo na tom putu reformi i modernizacije.\nTakođe, bilo je riječi i o izazovima koje poreskim administracijama nameće četvrta industrijska revolucija, kao i o elektronskom prijavljivanju i naplati poreza, te mjerama za veću efikasnost poreskih uprava. Pored toga, prvi ljudi poreskih uprava regiona razgovarali su i o čvršćoj regionalnoj saradnji u borbi protiv sive ekonomije, značaju poreskih uprava za stabilizaciju javnih finansija, kao i o boljoj naplati javnih prihoda kao uslovu za smanjenje poreskog opterećenja.\nDotakli su se i značaja reformi javnih preduzeća za poreske uprave, zatim poreskog tretmana akciznih proizvoda, ali i danas neizbježne i veoma važne teme, a to je kako poboljšati odnos poreske administracije i poreskih obveznika, odnosno težiti edukaciji prije sankcija.\nGovoreći o dostignućima Poreske uprave Srpske, direktor Maričić je rekao da je digitalizacija poslovnih procesa važna za poslovanje u današnjem vremenu, a sve sa ciljem jačanja usluga poreskim obveznicima i pojednostavljenja procedura. On je najavio da će do kraja godine biti omogućeno elektronsko podnošenje svih poreskih prijava, kao i funkcionisanje Elektronskog sandučeta, što je uz automatizaciju procesa slanja opomena za podnošenje poreskih prijava i opomena za plaćanje poreskih obaveza, veliki iskorak ove institucije na polju digitalizacije - navodi se u saopštenju Poreske uprave Republike Srpske.\nJoš iz iste kategorije: « Benedi Đukanović u pritvoru mjesec dana Incko traži da se migranti smještaju i na teritoriju Srpske »


(VIDEO)Pariz: Veliki skup podrške migrantima\n25. novembra, 2020 Vesti iz Francuske Napišite komentar\nPosle pokušaja postavljanja šatora u centru Pariza od strane migranata i udruženja koji ih štite i reakcije policije koja je po pojedinim optužbama, prekomerno koristila silu, sinoć se na Trgu Republike (Place de la Republique) okupilo par hiljada građana u znak podrške migrantima.\nOni su tražili ostavku ministra unutrašnjih poslova Gerald Darmanin-a i zatražili bolji status i prihvat za migrante. Ova podrška dolazi posle terorističkih napada u Francuskoj, kada su u glavnoj ulozi bili upravo migranti. Činjenica je i prava sreća da nisu svi oni radikalno islamistički nastrojeni ali kako objasniti situaciju da jedan prosečan Francuz odaje poštu žrtvama terorističkog napada jednog migranta u Nici pre mesec dana i istovremeno sinoć traži bolji status za migrante ?\nPodsetimo da su skupovi u Francuskoj zabranjeni zbog trenutne sanitarne krize.\nTagovi: migranti - Pariz - podrška


Na osnovu podataka Instituta za javno zdravlje “Batut” o broju obolelih od gripa, Ministarstvo prosvete i zdravlja zajednički su se danas usaglasili da raspust u osnovnim i srednjim školama bude produžen i da se deca u školske klupe ne vraćaju 9. janura.\nOd početka sezone Institutu za javno zdravlje Srbije “Dr Milan Jovanović Batut” prijavljeno je 50.473 obolelih od oboljenja sličnih gripu, što je veći broj u odnosu na isti period prošle godine.\nU Beogradu posete pacijentima zabranjene su u KBC “Dragiša Mišović”, u svim klinikama Kliničkog centra Srbije, u Vojnomedicinskoj akademiji, u KBC “Zemun”, Ginekološko akušerskoj klinici “Narodni front”, KBC “Zvezdara” i u Institutu za majku i dete.\nPosete u Opštoj bolnici “Đorđe Jovanović” u Zrenjaninu zabranjene su do daljeg.\nTagovi :epidemija gripa, grip, ministar prosvete, Mladen Šarčević, novogodišnji raspust, raspust


Derik Džons Junior - Zakucavanje preko "nepoznatog" čoveka\nDerik Džons Junior – Zakucavanje preko „nepoznatog“ čoveka\nHome » Featured » Derik Džons Junior – Zakucavanje preko „nepoznatog“ čoveka\nUbrzo pošto je 2016. godine postao član Finiks Sansa i zaigrao u NBA ligi, Derik Džons Junior je izgradio status jednog od najboljih „dankera“ u celokupnoj ligi. Često je oduševljavao publiku spektakularnim zakucavanjima, da bi svoj status jednog od najboljih „dankera“ u ligi „krunisao“ pobedom na All-Star takmičenju u zakucavanju 2020. godine. Iako su mnogi smatrali da ta pobeda nije zaslužena i da je Aron Gordon bio bolji na tom takmičenju, ipak, složili su se da je i Derik Džons Junior izveo fantastična zakucavanja.\nNekoliko godina pre nego što je pobedio na All-Star takmičenju u zakucavanju, dok je bio član Finiks Sansa, Derik Džons Junior snimio je i izveo jedno zakucavanje tokom „drive by dunk“ čelendža, koje je i dalje predmet polemika. U leto 2017. godine Džons se sa prijateljima vozio ulicama Finiksa u nameri da se zaustavi pored jednog uličnog terena i izvede zakucavanje, kako bi uzeo učešće u izazovu u kojem su učestvovali mnogi košarkaši. Iako su mnogi košarkaši svoje čelendže ispunjavali izvodivši „obična“ zakucavanja na praznom uličnom terenu, Derik se odlučio da izvede nešto malo drugačije.\nDerik Džons Junior je stekao ime u NBA ligi spektakularnim zakucavanjima.\nDerik Džons Junior je zastao pored jednog uličnog terena za basket na kojem je nekoliko momaka šutiralo na koš i nag do pojasa istrčao iz automobila. NBA košarkaša pratili su prijatelji koji su sve snimali, a on je sa loptom u rukama uhvatio velik zalet, uleteo na teren i iz punog trka preskočio jednog od momaka koji je „igrao basket“, izvevši spektakularno zakucavanje. Odmah pošto je zakucao, Džons je krenuo da „beži“ sa terena i to dok je mladić, kojeg je malo zakačio dok ga je preskako tokom zakucavanja, ostao da „leži“ ispod koša. Džons je potom sa osmehom na licu seo u automobil i otišao „svojim poslom“, uspešno odradivši izazov.\nI dok su pojedini fanovi bili oduševljeni zakucavanjem koje je izveo Džons i govorili da je bilo fascinantno kako je preskočio nepoznatog lika, nije bilo ni malo onih koji su bili razočarani. Naime, oni su tvrdili da se momak pomerio i „namestio“ idealno kako bi ga Džons preskočio i da je njegovo zakucavanje samo jedan loš pokušaj marketinškog trika i lične promocije. Pogledajte zakucavanje koje je na uličnom terenu izveo Derik Džons Junior tokom „drive by dunk“ čelendža, pa sami procenite da li je ono spektakularno ili samo loš pokušaj lične promocije.


ПРОТЕСТ | Унија синдиката просветних радника Војводине УСПРВ\n11. oktobar 2014. Obrazovanje Nema komentara\nČetiri reprezentativna sindikata prosvete organizovaće protestni skup 22. oktobra u Beogradu, a u školama članicama ovih sindikalnih organizacija toga dana neće biti ni nastave.\nProtest organizuju Sindikat obrazovanja Srbije, Unija sindikata prosvetnih radnika, Granski sindikat prosvete „Nezavisnost“ i Sindikat radnika u prosveti Srbije, asocijacije koje imaju članstvo u oko 75 odsto škola u Srbiji.\nProtest i jednodnevna obustava rada organizuju se jer su prosvetni radnici nezadovoljni najavljenim vladnim merama štednje, rekao je Tanjugu predsednik Unije Dragan Matijević.\n„Tražimo da se iz najavljenog smanjenja zarada zaposlenih u javnom sektoru izuzmu prosvetni i zdravstveni radnici“, rekao je on.\nSindikati, kao uvod u obustavu rada i protest, danas organizuju tribinu „Obrazovanje u Srbiji – pogled ispod površine“, a Matijević je pre početka skupa rekao da na protestu na trgu NIkole Pašića očekuje veliki broj kolega iz cele Srbije.\nPredsednik Granskog sindikata prosvetnih radnika „Nezavisnost“ Tomislav Živanović rekao je da je prosveta duže od dve decenije na rubu egzistencije, sa najnižim platama od svih javnih korisnika.\n„Ne postoji zemlja u svetu gde je obrazovanje sa ovako visokim procentom visokoobrazovanih ljudi, ispodprosecnih zarada“, rekao je Živanović pre početka tribine u beogradskom Domu sindikata.\nOn je dodao da se sindikati ne slažu ni sa načinom pregovora sa poslodavcem, kao ni sa menjanjem zakona.\n„U Srbiji ne postoji nikakav dijalog, već samo radikalizam u svakoj sferi i niko ne sagledava kakve su posledice za obrazovanje“, rekao je Živanović.\nSindikati traže i da se utvrdi kratkoročna i dugoročna strategija rešavanja viškova zaposlenih, da se odmah zaustavi uvođenje novih ljudi u obrazovni sistem kao i da se, uz učešće sindikata, donese zakon o platama do kraja godine, uz primenu od 1. januara naredne godine.\nPredsednik Sindikata obrazovanja Srbije Branislav Pavlović kaže da je cilj tribine da se „osvetli: stanje u obrazovanju, da o problemima u prosveti govore neposredni izvrscioci, nastavnici.\n„Još jednom hoćemo da ukažemo na teško stanje, koje će biti sve gore jer se ide na smanjenje plata, što će ne samo izazvati finansijske posledice nego će uticati i na motivaciju za rad nastavnika“, rekao je Pavlović Tanjugu.\nMesečna poseta: 27551\nGodišnja poseta: 381345


25. maja, 2022 Vesti iz Francuske Napišite komentar\nMađarski premijer Viktor Orban, međutim, smatra da je takav sporazum „veoma malo verovatan”. On poziva da se pronađu rešenja pre sprovođenja takvih sankcija koje bi pogodile ruske energente. Mađarski predsednik je možda u ovom trenutku veći problem zvaničnicima u Briselu nego bilo šta drugo. Stav Mađarske je, kako je više puta njen premijer Viktor Orban naglasio, očuvanje vitalnih interesa zemlje. U to ulazi i neuvođenje embarga na ruske energente jer je Mađarska zavisna od njih.\nFrancuska se ipak nada da je sporazum i dalje moguć „u narednim danima“ da bi se prevazišlo oklevanje Mađarske u vezi sa embargom EU na rusku naftu, saopštilo je u juče francusko predsedništvo. To je ipak u suprotnosti sa stavom mađarskog premijera Viktora Orbana koji tako nešto smatra „veoma malo verovatnim“, piše BFMTV.\n„Još uvek postoji mogućnost u danima koji dolaze da se deblokira mađarski veto“, saopštla je Jelisejska palata, uz napomenu da su „na stolu različite opcije za izlazak iz ove blokade“. Nada Francuske da deblokira situaciju izgleda da je uzaludna jer Mađarska ima čvrst stav.\nMađarska, koja trenutno razgovara sa Evropskom komisijom, „nije u poziciji da prihvati šesti paket sankcija sve dok pregovori ne rezultiraju rešavanjem svih otvorenih pitanja“, piše mađarski suverenistički lider u pismu od ponedeljka. Ovo Orbanovo saopštenje samo je još više uverilo Brisel da Mađarska ima svoj stav i svoje uslove.\nTagovi: embargo - Francuska - Mađarska - nafta - sporazum


Planovi Evropske unije za Libiju poslije Gadafija – Minber\nkol. 22, 2011 at 10:18 am\nPlanovi Evropske unije za Libiju poslije Gadafija\nEvropska unija je danas pozvala libijskog vođu Moamera Gadafija da se smjesta povuče kako bi se spriječilo dalje krvoproliće, pošto su pobunjenici proteklog vikenda napali Tripoli, i dodala da priprema planove za Libiju posle Gadafija.\n“Izgleda da prisustvujemo poslednjim trenucima Gadafijevog režima i pozivamo Gadafija da se bez odlaganja povuče i izbjegne dalje krvoproliće”, izjavio je Michael Mann, porparol visoke predstavnice EU za spoljnu politiku i bezbjednost Catherine Ashton.\n“U toku je izrada planova za situaciju poslije Gadafija. Imamo više scenarija koje smo razradili kako bismo mogli da pružimo (Libiji) pomoć posle Gadafija”, rekao je Mann.\nEU je pozvala pobunjenike, koji se skoro šest mjeseci bore protiv Gadafijevog režima, a sada napreduju u Tripoliju, čiji veći dio drže pod kontrolom, da pokažu odgovornost i zaštite civile, prenio je Reuters.


VBA još čeka prvenac: Poup rastužio Baneta Ivanovića\nIzvor: MozzartSport.com, 19.Okt.2020, 22:41\nPrvi put ove sezone meč u Premijer ligi završen bez golova – 0:0\nMoralo je jednom i to da se dogodi... Prvi put u ovoj takmičarskoj godini, duel u Premijer Ligi završen je bez golova. Moraće Slaven Bilić i Branislav Ivanović da čekaju još na ovosezonski prvenac u eltinom rangu, pošto je Barnli odoleo u Birmingemu – 0:0.\nImaće razloga da žale u redovima Vest Breomviča, uzimajući u obzir da su imali dve odlične šanse u drugom poluvremenu. Prvo su prespavali, ali je u tom periodu poništen pogodak Granta zbpg očiglednog ofsajda.\nNije bilo golova ni u nastavku, ali je imalo šta da se vidi. Bivši kapiten reprezentacije Srbije Branislav Ivanović je odlično komandovao odbranom...


Vesti online / Sport / Fudbal / Zvezdin stranac na izlaznim vratima\nZvezdin stranac na izlaznim vratima\nPre samo nekoliko dana generalni direktor Crvene zvezde Zvezdan Terzić izjavio je da je kod pojedinih stranaca došlo do zamora materijala i da nemaju više dovoljno motiva da igraju za srpskog šampiona pa bi trebalo očekivati rastanak tokom leta.\nZvezda je prinuđena i da smanjuje broj stranaca zbog ograničćenja FSS\nJedan od onih koji su apostrofirani je i Francuz Damijen Le Talek, koji navodno već ima ponude pojedinih klubova iz Turske, Rusije i Japana, a novi na tom spisku je Genk.\nKako prenosi Hotsport jučerašnjoj utakmici na Banovom brdu, u kojoj je Crvena zvezda savladala Čukarički sa 4:1, prisustvovao je skaut belgijskog kluba. Imao je i šta da vidi pošto je Francuz postigao vodeći gol za crveno-bele, a pored toga dosta dobro je obavio svoj posao na sredini terena.\n* Zvezda razbila Čukarički za svega 40 minuta (VIDEO)\n* Italijan nudi neverovatnih 65 miliona za Hrvata\n* Zvezda očekuje više novca od Rusa, Terzić otkrio ko od stranaca može da ide\nLe Talek je u Crvenu zvezdu stigao iz ruske Morodovije, kojoj je plaćen 250.000 evra i u timu Miodraga Božovića bio je “devojka za sve” pošto je u nekim utakmicama u nedostataku boljih rešenja pokrivao čak i poziciju centarhalfa iako mu je primarno mesto u veznom redu. Francuz ima ugovor sa srpskim šampionom do juna 2018. godine što znači da bi Genk morao da plati određeno obeštećenje ukoliko zaista želi Le Taleka.\nTakođe, Crvena zvezda je zbog pravila Fudbalskog saveza Srbije prinuđena da smanji broj stranaca pošto od sledeće sezone u protokolu mogu da se nađu samo četiri fudbalera koji nemaju srpski pasoš.\nFUDBAL Kokeza: UEFA je ozbiljna organizacija, Ekip je neprimeren


Rivers ponovo uveo Bobija, Bobi ponovo pogađao – RTV SUNCE Arandjelovac\nHome » Sport » Rivers ponovo uveo Bobija, Bobi ponovo pogađao\nRivers ponovo uveo Bobija, Bobi ponovo pogađao\nNBA liga naterala je samo šest timova da igraju u danu Superbol spektakla, ali se potrudila da sve tri utakmice budu završene na vreme, kako niko ne bi mogao da kaže da zbog košarke nije mogao da gleda najveću predstavu američkog profesionalnog sporta.\nSlučajno ili ne, tek Boston Seltiksi pozvani su u “Garden” da odigraju svojevrsnu uvertiru ko zna kom po redu nastupu Nju Ingland Petriotsa u borbama za trofej Vinsa Lombardija i nisu se obrukali.\nJedan od ponosa Bostona i Masačusetsa odigrao je utakmicu po ukusu navijača i uz 30 poena, četiri skoka i 11 asistencija “živahnog” Kajrija Irvinga zabeležio devetu pobedu u poslednjih deset mečeva. Ovog puta morao je da čestita Rasel Vestbruk, koji je podno 17 šampionskih zastava zabeležio novi tripl-dabl i bio na slabijoj strani terena – 134:129.\n“Ras” je 19. tripl-dabl u sezoni potpisao sa 22 poena, uz 12 skokova i 16 asistencija, ali ni to, ni 37 poena nezaustavljivog Pola Džordža nije bilo dovoljno za “brejk” na parketu oko kog se već neko vreme nadvija sumnja u ideje i vizije prvog operativca najtrofejnije NBA franšize, Denija Ejndža.\nDa se ovi “renovirani” Seltiski, u kojima se Gordon Hejvord sa platom od 128 miliona dolara pojavljuje sa klupe i posle teške povrede donosi desetak poena po meču, kreću ulaznom putanjom na ulasku u važniji deo sezone moglo je da se prepozna i u meču sa opasnim Tanderom, koji je doputovao sa sedam pobeda u nizu.\nMarkus Smart je sa 18 poena sve vreme pratio Irvinga, čoveka koji je izjavom da “nikome nije dužan ništa” uzburkao strasti pred istek roka za trejdove, a potom nastavio da pravi dar-mar na parketu kao da vidi sebe zauvek u zelenoj opremi.\nAl Horford dodao je 17, A Danijel Tajs 14 sa klupe, na kojoj je trener Bred Stivens pronašao dovoljno poena za pobedu kojom je nastavljen “lov” na treću poziciju na Istoku, iza Milvoki Baksa i Toronto Reptorsa.\nVestbruk i Džordž imali su uobičajenu podršku od Stivena Adamsa i Denisa Šredera, koji su ubacili po 16 poena, ali je “klupa” Oklahome propala u zemlju ove nedelje uveče ostavivši trenera Bilija Donovana bez rešenja u periodima utakmice rezervisanim za – rezerviste.\nVestbruk je penalima vratio ekipu na 127:125 na svega 45,9 sekundi do kraja, nakon što je Boston imao komfornih šest razlike na 1:27 pre poslednje sirene, ali je Irving imao spreman odgovor i polaganjem udno mrežice na 23,3 sekunde dao Bostonu četiri poena razlike pred očekivano brz napad Tandera.\nTakva akcija se i dogodila, a završena je trojkom Džeramija Granta, što je bio njegov 15. poen na meču, a moguće da bismo sada pisali o njemu kao o “iks faktoru” da se posle promašaja Džejsona Tejtuma sa penala nije dogodio momenat odluke – Irving je izbio loptu iz ruku neopreznom Vestbruku i omogućio Tejtumu da se ispravi nakon polovično realizovanih bacanja što je ovaj mladić sa zadovoljstvom učinio i, na 8,1 sekund do kraja, konačno “slomio” otpor gostiju.\n“Oni imaju 33-14 od tada (četiri poraza na startu sezone, prim. aut), što je rezultat za svaku pohvalu u ovoj ligi, a upravo tako i izgledaju”, rekao je trener Bostona, Bred Stivens.\nTokom utakmice više puta čuli su se uzvici: “Beat L. A.”, koji se uprkos decenijskom rivalstvu Boston Seltiksa i Los Anđeles Lejkersa nisu odnosili na košarku, već američki fudbal. Navijači Petroitsa koji nisu otputovali u Atlantu na Superbol spektakl, mahom su došli u “Garden” u dresovima Nju Inglanda i iskoristili TV termin na nacionalnoj televiziji da pošalju poruku Tomu Brejdiju i ostalima pred NFL finale sa novom franšizom iz El-Eja, Remsima.\n“Ovnovi” su se prošlog leta preselili iz Sent Luisa i već u prvoj sezoni na “Koloseumu” stigli do gala završnice – borbe za titulu šampiona. Ispostavilo se da je NFL ove zime samo probudio uspavano rivalstvo dva grada na suprotnim stranama SAD.\nBOBI IGRAO TREĆU U NIZU, OD TEA NI TRAGA…\nIstok: Milvoki 38-13, Toronto 38-16, Boston 34-19, Filadelfija 34-19, Indijana 33-19, Bruklin 28-26, Šarlot 26-26, Majami 24-27, Detroit 22-29, Vašington 22-30, Orlando 22-31, Atlanta 17-35, Čikago 12-41, Klivlend 11-42, Njujork 10-42.\nZapad: Denver 37-15, Golden Stejt 37-15, Oklahoma 33-19, Portland 32-20, San Antonio 32-22, Hjuston 30-22, Juta 30-24, L. A. Klipers 29-25, Sakramento 27-25, L. A. Lejkers 27-26, Minesota 25-27, Dalas 24-28, Nju Orleans 23-30, Memfis 21-33, Finiks 11-43.\nTrener Los Anđeles Klipersa, Dok Rivers, treći put uzastopno pružio je šansu Bobanu Marjanoviću da zaigra, nakon što je tokom većeg dela januara bilo moguće na prste jedne ruke nabrojati utakmice u kojima je Bobi ulazio u igru.\nTreći put uzastopno srpski centar doneo mu je dvocifren broj poena uz fantastične procente u šutu iz igre.\nU porazu od gradskih rivala Lejkersa, Marjanović je za 13 minuta pogodio tri od četiri šuta i svih pet penala za 11 poena i pet skokova, potom je pobedu na gostovanju svom bivšem klubu, Detroit Pistonsima, upotpunio sa deset poena i deset skokova za 17 minuta na parketu (4/6 iz igre), da bi ove večeri u Kanadi proveo u igri 17 minuta i za to vreme postigao deset poena uz devet skokova, uz dve asistencije i ukradene lopte.\nTo, međutim, nije značilo da će Los Anđeles Klipersi zabeležiti pobedu u dvorani u kojoj se ove sezone pita Kavaj Lenard – 121:103.\nMarjanovićev bivši saigrač iz San Antonio Sparsa postigao je 18 poena, dok je Seržd Ibaka sa pozicije “pet” pored 18 poena imao i 12 skokova.\nMiloš Teodosić ponovo nije bio u sastavu Klipersa.\n/Irving 30, 4 sk, 11 as – Vestbruk 22, 12 sk, 16 as/\nToronto – L. A. Klipers 121:103\n/Ibaka 16, 12 sk – Gildžus-Aleksander 19, 5 sk, 3 as/\n/Džordan 12, 12 sk, 2 as – Konli 25, 8 sk, 7 as/\nPrevious: Ljudi govore – ponedeljak 4.februar.2019\nNext: Riznica svetitelja – ponedeljak 4.februar.2019


Prevelik EGO - vešto skriven uzrok svih problema\nPrevelik EGO – vešto skriven uzrok svih problema\nV. B. 29. jula 2018. 23:06\nEgo, pojava sama po sebi korisna i dobra, javlja se kao problem kada neko misli da je bolji od drugih, poseban i izuzetan, pa postaje umišljen, uobražen i sujetan\n„Ego je problem” izjava je koju često možemo čuti. Pogotovo kada se oceni da neko ima „veliki ego”, u smislu da je egocentričan, egoističan, sebičan, samoživ itd. Polazeći od ideje da je ego nešto loše, nastale su škole mišljenja kako se treba odreći svog Ja, da ego treba odbaciti, uništiti ga, kako bi se spoznala nekakva „viša” svest. S druge strane možemo čuti da neko „nema svoje Ja”, da je povodljiv, da se podređuje drugima, udovoljava im, da je preterano uslužan, stalno ugađa drugima, a sebe zapostavlja.\nKako zapravo stoje stvari sa egom ili nečijim Ja?\nAko se vratimo na početak priče o egu, dakle na Sigmunda Frojda i njegova tumačenja ljudske psihe i „psihičkog aparata” kako ga je on nazivao, ego je nešto veoma korisno. Frojd je smatrao da se ego kao nosilac svesti i znanja razvio tokom evolucije kako bi organizam mogao što bolje da zadovolji svoje potrebe u stvarnom svetu. Drugim rečima, ljudsko Ja je ljudima pomagalo da se bolje snađu i adaptiraju na uslove života i da povećaju sposobnost preživljavanja i zadovoljenja potreba. Smatrao je da ego posreduje između organizma i spoljašnje stvarnosti.\nPrema tome, ego je pojava koja je sama po sebi korisna i dobra. I naše telo, organizam jeste do stvarnosti i on čini materijalnu bazu našeg Ja, čini ono što se naziva „telesno Ja”. Na telesnu osnovu našeg Ja ukazuje to što je imenica „ličnost” izvedena od imenice „lice”, upravo zbog toga što na osnovu osobina lica razlikujemo jednu osobu od druge i prepoznajemo je kao nekoga ko je poseban u odnosu na druge.\nŠta je onda problem sa „velikim egom”? Najkraći odgovor je: odnos te osobe prema drugim ljudima. Osobe ne treba posmatrati izolovano kao karaktere koji postoje u praznom prostoru, već kao bića koja su u interakciji sa drugima. Upravo kroz tu interakciju saznajemo ne samo šta osoba misli o sebi, već, istovremeno, i šta misli o drugima. Ako posmatramo osobu u relaciji sa drugima, tada brzo postaje jasno da je osoba sa „velikim egom” zapravo neko ko misli da je bolji od drugih, da je za razliku od njih poseban i izuzetan.\nAko je neko svestan da ima stvarne kvalitete koje velika većina drugih ljudi nema, to još ne znači da je on osoba sa „velikim egom”. Ako takva osoba poštuje druge ljude, ne potcenjuje ih, ima razvijeno saosećanje i empatiju, onda ostali neće smatrati da on ima veliki ego, već će ga smatrati velikim čovekom.\nLjude koji misle da su mnogo bolji i vredniji od drugih možemo podeliti na one koji zaista imaju neke kvalitete i na one koji nemaju neke izuzetne osobine. Ovi prvi pogrešno veruju da su time što su u nekim aspektima bolji od drugih, stekli pravo da budu viša, vrednija bića od drugih ljudi. Oni drugi su umišljeni i uobraženi, to jest sujetni.\nO sujeti govorimo onda kada neko umišlja da ime neke kvalitete koje drugi ne vide kod njega ili kada preuveličava kvalitete koje zaista ima. Mnogi nepravilno koriste reč „sujeta” pogrešno je izjednačavajući sa samopoštovanjem, ova reč u stvari označava prazninu, ništavnost, nepostojanje. To se vidi u rečima „osujetiti”, „sujeverje” i sličnim. Zato se za sujetne smatraju oni koji su uobrazili da imaju neki kvalitet koji zapravo ne postoji. Bez obzira na to da li imaju realističnu ili umišljenu sliku o sebi, ono što obe grupe čini arogantnim jeste njihov odnos sa drugim ljudima.\nRazmaženo i sujetno dete\nDanas kada mnogi roditelji pogrešno izjednačavaju vaspitanje sa pružanjem ljubavi, ne uspevajući da disciplinuju decu, oni svojim neprestanim hvaljenjem deteta i njegovih dostignuća, upravo kod dece stvaraju doživljaj da su ona izuzetna, mnogo bolja od drugih. Rezultat popustljivog vaspitanja je razmaženo dete koje je po svojoj definiciji sujetno dete. Dete sa „velikim egom” će izrasti u odraslu osobu sa „velikim egom” koja će zbog toga imati probleme sa drugim ljudima.\nOni roditelji koji izbegavaju ovu vaspitnu grešku posmatraju svoje dete u relaciji sa drugima, kako decom tako i odraslima, i uče ga poštenju, poštovanju, obzirnosti i uvažavanju drugih i njihovih prava i osećanja. Svi vole da su u društvu takve dece što doprinosi razvoju njihove slike o sebi.


Šta Zakon kaže o nasilju u porodici | Vojvođanske minijature\nMaterijal sa sajta www.paragraf.rs\nNasilje u porodici je ponašanje kojim jedan član porodice ugrožava telesni integritet, duševno zdravlje ili spokojstvo drugog člana porodice. Nasilje u porodici je propisano Porodičnim zakonom, ali je i krivično delo.\nSvako ima pravo na zaštitu od nasilja u porodici, u skladu sa zakonom.\nPsihičko naslje: sastoji se u ozbiljnoj pretnji da će se napasti život ili telo člana porodice. Pretnja treba da bude ozbiljna i da izazove osećanje ugrožene sigurnosti. Psihičko nasilje se odnosi takođe na zastrašivanje, konstatno kritikovanje, potcenjivanje, različite optužbe, emocionalno ucenjivanje, stvaranje nesigurnosti kod žrtve, verbalno zlostavljanje, uznemiravanje, maltretiranje itd.\nSeksualno nasilje: podrazumeva svaku povredu polne slobode i morala, svaki vid degradiranja i ponižavanja na seksualnoj osnovi, svaki vid prisiljavanja na seksualni odnos i silovanje. Onopredstavlja korišćenje prisilnih seksualnih radnji kojima se dominira, manipuliše, preti i povređuje druga osoba. Ovu vrstu nasilja često prati i fizičko i psihičko nasilje, a često se ti slučajevi nasilja vrše istovremeno.\nEkonomsko nasilje: podrazumeva oduzimanje novca i vrednih stvari, kontrolisanje zarade i primanja, zabrana članu da raspolaže svojim i zajedničkim prihodima, zabrana članu da se zaposli i ostvari sopstvene prihode, oduzimanje sredstava za rad, nametanje obaveze stalnog podnošenja detaljnih izveštaja o trošenju novca i dr.


Lavrov: Situacija u Nagorno-Karabahu je normalizovana\nJEREVAN - Situacija u Nagorno-Karabahu je normalizovana i ruski mirovnjaci rješavaju manje incidente odmah i veoma efikasno, rekao je danas šef ruske diplomatije Sergej Lavrov.\n"Mi vidimo pozitivne trendove u situaciji oko Nagorno-Karbaha. Situacija na terenu je suštinski normalizovana, ruski mirovnjaci raspoređeni duž linije razdvajanja djeluju kao garant bezbjednosti", rekao je Lavrov na sastanku sa jermenskim kolegom Arom Ajvazjanom.\nOn je dodao da ruske mirovne snage na licu mjesta rješavaju manje incidente, brzo i efikasno i da stalno prate proces razmjene ratnih zarobljenika.\nLavrov je dodao da trilateralna radna grupa na nivou zamjenika premijera "radi aktivno i bez problema".\n"Mi smo zainteresovani za nastavak ovog rada jer je to doprinos dijalogu između Bakua i Jerevana kako bi se obezbijedio održivi razvoj Južnog Kavkaza", rekao je Lavrov.\nJermenski šef diplomatije naveo je da su "dvije strane već razgovarale o nekoliko pitanja u okviru rješavanja situacije u Nagorno-Karabahu", ističući važnost stvaranja uslova za nastavak mirovnog procesa, prenio je TASS.\n"Najvažnije pitanje je da Azerbejdžan oslobodi sve ratne zarobljenike i pojedince u pritvoru i ovaj zadatak mora biti riješen što je prije moguće", dodao je Ajvazjan.\nPrema njegovim riječima, hitno se moraju stvoriti uslovi za povratak izbjeglica svojim kućama, obezbijediti humanitarna pomoć civilima, obnoviti ekonomija Nagorno-Karabaha i deblokirati saobraćajne veze.\nSergej Lavrov Nagorno-Karabah Jermenija\nNema dovoljno međusobnog poštovanja\nLavrov: Odnosi sa Vašingtonom gori nego tokom Hladnog rata\nMine vadi golim rukama\nJeziv snimak iz Nagorno-Karabaha: Naježićete se kada vidite šta radi azerski vojnik


ABA LIGA: Nikola Ivanović uništio crno-bele u 'Morači', plej-of za Partizan samo u teoriji - Jadranska liga, Košarka, The Best Of, Top News\nU derbiju 15. kola ABA lige, košarkaši Partizana su poraženi od Budućnosti – 80:72 (20:21, 21:15, 13:18, 26:18).\nCrnu seriju koja traje od marta 2014. godine, kada su poslednji put slavili u ‘Morači’, crno-beli su nastavili i večeras. Izabranici Saše Filiipovskog su tri četvrtine bili na klackalici i u rezultatskom egalu, ali je u poslednjem periodu domaćin predvođen sjajnim Nikolom Ivanovićem rešio sve dileme oko pitanja pobednika, a gostima je ponestalo snage da se eventualno još jednom vrate i stignu do važne pobde. Crno-beli nisu uspeli da nastave niz trijumfa nakon pobede nad Trentom u Evrokupu, i sada je njihov plasman u plej-of regionalnog takmičenja u domenu teorije.\nDomaća ekipa je bolja otvorila utakmicu i stigla do početne prednosti, ali nije uspela da se značajnije odlepi, pa Uroš Trifunović sredinom prvog dela za minut vezuje osam poena i donosi izjednačenje (11:11) gostima, a onda i preokret, koji je trojkom začinio Perkins (19:16). Do kraja prvog perioda su crno-beli uspeli da očuvaju prednost, koja je bila minimalna (21:20).\nPoćekom druge četvrtine, Budućnost ponovo stiže do prednosti, koju je uspela da očuva sve do sredine četvrtrine. Tada se Partizan serijom primakao na pola koša (34:33), ali su to ovog puta ‘plavi odbili’ i poenima Džastina Kobsa s ‘plus pet’ otišli na odmor. Tokom treće četvrtine ni domaća, ni gostujuća ekipa nisu uspele da uspostave kontrolu nad igrom, viđena je rezultatska utakmica, što je najavilo uzbudljivu završnicu, baš kao i rezultat posle pola sata igre (54:54).\nFOTO: KK Budučnosti VOLI\nPoslednja deonica nije dobro počela za domaći tim, tehničkim greškama za trenera Petra Mijovića i plejmejkera Nikolu Ivanovića. Ipak, to kao da je trglo Budućnost i samog Ivanovića, koji zajedno sa Kobsom, na individualni kvalitet, do sredine poslednje deonice domaćinu donosi osam poena prednosti (68:60). Od ovog naleta izabranika Petra Mijovića, gosti jednostavno nisu uspeli da oporave, niti su imali snage za preokret u finišu. Jedini raspoložen u timu Partizana, u poslednjoj četvrtini je bio RadeZagorac, koji je predvodio seriju od 7:0 i razliku sa ‘plus 10’ sveo na tri poena, ali nije imao dovoljno snažnu podršku ostatka tima. Nakon ove serije crno-belih, Ivanović je pogodio tešku trojku i upisao 17. poen u poslednjoj deonici, te stavio tačku na ovu utakmicu.\nNajefikasniji igrač utakmice bio je Nikola Ivanović s 25 poena (4/5 za dva, 4/6 za tri) i tri asistencije, Dela Vale je dodao 17, dok je Kobs imao devet. U timu Partizana Rade Zagorac nanizao 14 poena, Erik Mika je uubacio 11, Perkins 10, a poen manje Markus Pejdž i Uroš Trifunović.\nBudučnost nakon ove utakmice ima sko od 10 pobeda i samo dva poraza, dok je crno-belima ovo bio osmi poraz, a imaju sedam trijumfa.\nU narednom kolu ABA lige, Partizan dočekuje FMP, dok Budućnost gostuje Borcu u Čačku. Prethodno će obe ekipe imati obaveze u Top 16 fazi Evrokupa, pošto crno-beli gostuju Bulonju, a ‘plavi’ u Ljubljani igraju protiv Cedevita Olimpije.\nABA LIGA, 15. kolo – rezultati:\nFMP – Split 96:92 (2p)\n20.00 Cibona- Mornar\n17.00 Zadar – Mega\n19.00 Igokea – Krka\nOdloženo: Crvena zvezda – Borac\nABA ligaBudućnostKK PartizanPartizantrending\nPrethodna vest ‘CRVENO-BELA KRV’ PONOVO USPELA: Zvezdaši pokazali veliko srce i prikupili 584 jedinica krvi!\nSledeća vest BOGDAN RADIVOJEVIĆ ZA HOTSPORT: ‘Nema veće sreće od dresa reprezentacije! Ne mogu da dočekam okupljanje’